Pèlêm Ziarah (2016) bêrkisah têntang sêorang nyai bêrnamè Mbah Sri, nyang bêrusahè nyari makam lakinyè nyang bêrnamè Mbah Prawiro. Taun 1948 adè agrèsi militèr Bêlanda kêduè. Yogyakarta nyang masing jadi ibu kotè Indonesia disêrbu Bêlanda. Mbah Prawiro pêgi pêrang. Nyêsêknyè, abis pêrang ntu Mbah Prawiro kagak pernèh balik. Mbah Sri pun mangkin tuè, diè pèngèn nanti bisè dimakamin di sêbêlèh makam orang nyang dicintènyè, yakni lakinyè. Sayangnyè, Mbah Sri kagak tau di manè lakinyè dimakamin. Taun 2012, pêrjalanan Mbah Sri nyari lakinyè bêrujung padè sêbuah faktè nyang ngêjè Mbah Sri ngênêmuin cintè dêngan carè nyang kagak pêrnèh Mbah Sri dugè.


Danau Toba adalah salèh atu danau nyang têrkênal di Sumatra Utara. Danau êni dipêrkirèin kêbêntuk dari lêtusan gunung api bêrnamè Gunung Toba sêkitar 74.000 taun lalu. Asal-usul Danau Toba dikaitin amè sêbuah cêritè rakyat. Cêritènyè adè pêmudè bêrnamè Toba nyang gawèannyè mancing. Diè dapêt ikan bêsisik êmas wayah mancing. Diè pulang dan ngêrawat ikan ntu. Kagak disangkè, ikan ntu sêorang bidadari boto. Mêrèka kawin dêngan sarat Toba kudu ngêrahasièin idèntitas bininyè. Mêrèka dikarunièin bocah bêrnamè Samosir. Wayah Samosir badèr, Toba ngomèl dan ngatèin Samosir sêbagè bocah ikan. Bininyè ngamuk, diè bêdiri ngêgênggêm lêngên Samosir dan ngilang. Bêkas injêkkan kaki mêrèka ngêluarin aèr ampè dèsa ntu kêlêlêp. Kêbêntuklah danau bêrnamè Danau Toba dan pulo kêcil di têngèhnyè bêrnamè Samosir.


Sekarang perabotan rumah tuh udeh makin canggih, buat kite nyang mageran sekaran udeh ada robot nyang bisa gantiin kite buat nyapu di rumah. Kerja die nih udeh kaga pake disuruh lagi, udeh inisiatip aje tuh sendiri ngumpulin sampah ama debu nyang ada di rumah. Emang canggih banget dah orang nyang kepikiran buat bikin robot kaya gini. Udah gitu, kite juga kaga perlu repot ngecas tuh, kalo batrenya udeb mau abis, die bakalan balik lagi ke tempatnye untuk ngecas. Semakin terbantu aje kan kite nih dalem bersih-bersih rumah, cuma kudu ati-ati aja tuh jangan ampe keinjek apalagi kesandung. Soalnye harga robot ini tuh lumanyan mahal.


Umat Hindu ntu pade percaya sama yang namanye bahwa tubuhnye manusia ntu yang udeh meninggal kemudiannye kudu harus dikremasi atau yang biasa kite kenal namanye dengan istilah Ngaben. Upacara Ngaben adalah prosesi upacara pembakaran jenazah oleh masyarakat Hindu di Bali. Terdapat beberapa pendapat mengenai arti kata Ngaben. Ada yang mengatakan bahwa Ngaben berasal dari kata beya yang artinye bekal. Lalu, ada yang meyakini bahwa ntu kata ngaben berasal dari kata ngabu atau menjadi abu. Selain ntu, ada yang mengatakannye bahwa ngaben artinye penyucian dengan menggunakan api. Upacara Ngaben merupakan upacara yang dilakukannye untuk mengembalikannye roh leluhur ke asalnye atau pengembaliannye unsur Panca Maha Bhuta kepada Tuhan/Ida Sang Hyang Widhi Wasa.


Perkembangan radio sebagai media massa, kemudian berkembang dibeberapa negara. Diawali di Amerika Serikat (AS) dengan pengembangan penemuan Marconi oleh Dr. Lee De Forest pada tahun 1906, karena ntu pula die dijulukinye “The Father of radio”. Sejak saat ntu radio di AS mulai mengalami perkembangan yang pesat. Pada bulan Maret 1923 telah berdiri 556 stasiun radio. Baru pada tahun 1926 berdirilah NBC (National Broadcasting Radio) sebagai badan siaran radio yang luas dan besar, lalu muncul pesaingnya yaitu CBS (Columbia Broadcast System). Radion juga bejibun jenisnye  ada radio yang praktis kecil bisa dibawa kemane-kemane, ade juga yang gede sulit dibawa-bawanye. Sejak saat ntu juga radio terus berkembang dibeberapa negara seperti Inggris, Perancis, Uni Sovyet, Jepang dan RRC. Selain mengalami perkembangan, radio juga telah memasuki tahap penyempurnaannye. Prof. E H Amstrong dari Universitas Columbia pada tahun 1933 memperkenalkan sistem Frequency Modulation (FM) sebagai penyempurnaan dari Amplitudo Modulation (AM). Keutungan FM dari AM, ya ntu, dapat dihilangkan interference (gangguan/percampuran) karena cuaca, menghilangkan interference yang disebabkan dua stasiun radio yang bekerja pada gelombang yang sama, dan menyiarkan suara sebaik-baiknye.


Teknologi yang sering digunakan dalam proses belajar mengajar disebut dengan media pembelajaran. Media pembelajaran ntu adalah alat untuk membantu tenaga pendidik dalam menyalurkan ntu materi (bahan pembelajaran), sehingga dapat meningkatkannye perhatian, minat, pikiran, dan perasaan peserta didik dalam proses belajar mengajar untuk mencapai tujuannye pembelajaran di sekolah, atau diluar sekolah. Penggunaan teknologi sebagai media pembelajaran bertujuan untuk menjadikannye proses pembelajaran menjadi lebih efektif dan efisien. Pada masa pandemi seperti sekarang ini, sekolah diharuskannye ntu melaksanakannye proses pembelajaran dari rumah bersama siswa secara daring. Pembelajarannye ntu harus tetap berlangsung meski dalam masa pendemi Covid-19. Bejibun bocah yang kagak mau belajar di rumah, ada yang mau belajar tapi dengan paksaan orang tua. Kagak sedikit orang tua yang merasa kesulitan dalam mengajar anaknye. Padahal jika dilihat dari sisi positifnye, ini adalah kesempatan orang tua dan anak untuk saling berbagi, bertukar pendapat yang sering terlewatkan jika anak belajar di sekolah. Namun di sisi lain, orangtua yang kagak sesuai dengan pengetahuannye merasa keberatan. Hal ntu dikarenakan pembelajaran dulu kagak sama dengan sekarang. Orang tua setiap hari disibukkan dengan pekerjaan, sehingga waktu belajar di pagi hari kagak bisa membimbing anak. Guru juga memahami dengan kondisi orangtua. Oleh karena seluruh siswa harus menggunakan aplikasi zoom untuk keberlangsungan belajar, dan menggunakanye pake media laptop atau smartphone.


Waktu aye kuliah semester tiga aye sempet sakit kista dan pelengketan usus. Katanye sih karena kurang serat. Sejak saat entu, aye yang benci sama buah-buahan, dipaksa buat sering minum jus buah-buahan karena katanye buah-buahan bagus buat kesehatan. Misalnye nih ye; buah entu sumber vitamin karena emang ade banyak jenis vitamin ada di buah. Selaen entu, buah juga jadi sumber aer dan gizi, bisa ningkatin metabolisme tubuh, sumber antioksidan, bisa bantu ngehindarin beberape penyakit tertentu, dan laennye. Jadi walaupun aye kagak doyan buah, aye tetep minum entu jus buah-buahan karena manfaatnye banyak buat tubuh. Oh iye, tapi inget ye, ape-ape yang berlebihan juga kagak baek! Jadi, minumnye secukupnye ye!


Adè banyak carè nyang bisè dilakukan buat nambèh kêdêkêtan amè Allah Swt., salèh atunyè liwat kêgiatan tadabbur alam. Tadabbur alam adalah saranè pêmbelajaran buat ngenal Allah nyang udèh nyiptèin langit amè bumi bêsêrtè sêluruh isinyè. Dengan ngamatin alam sêmêstè amè sêluruh ciptèan-Nyè, umat muslim bisè ningkatin rasè sukur atas karuniè Allah nyang mahè lêga. Sêmuè êni têrjadi atas kêhêndak Allah Swt. Orang-orang bêriman nyang bêpikir, puguh bakal mahamin bahwa sêmuè nyang têrjadi di alam êni diciptèin Allah kagak siè-siè. Sêlayaknyè manusiè bêriman, tadabbur alam ngêjadi saranè pêningkatan iman dêngan mangkin bêrtambèhnyè rasè cintè kitè padè Allah Swt. Karna-Nyè kitè bisè nikmatin alam nyang boto êni.


Kalo kite mao memghemat mending kite kemana-mana pake kendaraan umum si, karna kan kite tau kalo sekarang tuh bensin udeh mahal kalo kite bolak balik pulang pergi kantor kan bisa abis berapa. Belon lagi kalo kite bayar parkir nyang tiap jamnye tuh diitung lumanyan mahal. Jadi walaupun turun naek juga mending naek kendaraan umum dah bisa istirahat juga pan kalo kite naek kendaraan umum. Kaga perlu kite mikirin bawa kendaraan nyang jatohnye tuh lebih cape, apalagi kalo rumah kite tuh jaraknye jauh. Jadi di istirahat kan bisa dijalanan sambil nonton di hape itung-itung hiburan pulang kerja kalo di rumah kan enak jadi tinggal istirahat.


Sêpêrti tanêman sêrtè tumbuhan laènnyè, êlu kudu ngêmilih bibit kopi nyang unggul. Sêudèh ntu, pastiin êlu ngêmilikin pot tanêman ukuran lagi atau bisè disêsuèin dêngan kêpèngènanlu. Sêudèh bibit amè pot êlu dapêtin, sêlanjutnyè êlu kudu nyari tanèh nyang subur. Sêbêlon nanêm bibit kopi, rêndêm dulu bibit kopilu dêngan aèr angêt sêmalêman, lalu kêringin. Sêlanjutnyè, bibit êni siap buat ditanêm. Masupin bibit kê dalêm pot bêrisi tanèh subur kirè-kirè di kêdalêman sêpêrtigè ukuran pot. Pastiin bibit bêradè di têngèh amè tutup rapêt dêngan tanèh kêmbali. Lakuin pênyiraman bêrkalè têradêp pu’un kopi êni. Pastiin tanèh di dalêm pot têtêp lêmbap, tapi jangan ampè kêbangêtan basèh wayah nyiramnyè. Pastiin tanêman kopilu êni kênè sinar matèari nyang cukup, yè.


Manusiè mêrupakan makhluk sosial nyang saling bêrgantung atu amè laèn. Salèh atu aktipitas nyang dijalanin adalah ngêjalin pêrtêmênan. Tapi, di dalêm rèlasi pêrtêmênan kagak sêmuènyè kêjalin dêngan idèal. Padè bêbêrapè rèlasi adè pêrtêmênan nyang buruk karna atu amè laèn kagak ngêjalaninnyè sêcarè tulus. Rèlasi pêrtêmênan nyang manipulatip padè akhirnyè ngêjè adè pihak nyang ngêrasè disakitin. Hal ntu bisè bêdampak têradêp kêsèhatan mèntal. Dalêm sêbuah pêrtêmênan, atu amè laèn bakal saling ngêbutuhin dukungan. Têmên atau sobat nyang baèk bakal sêlalu ngêdukung wayah êluh lagi bangkit atau têrpuruk. Pêrtêmênan adalah sêbuah bêrkah bagi kitè sêbagè makhluk sosial. Mangkè dari ntu, pênting bagi kitè buat ngêbangun hubungan nyang sèhat.


Sejak beberapa pekan lalu, tiap hari Jum’at dan Sabtu entu waktunye aye dan enyak aye nonton film bareng. Karena yang kita tonton entu serial, jadinye kite nonton selama kurang-lebih 6 pekan. Nah, judul serial yang kite tonton entu “100 Days My Prince”. Pas hari Jum’at ataupun Sabtu, kalo urusan aye dan enyak sama-sama udeh kelar, kite pun nonton entu serial di laptop. Biasanye sih, kita mulai nonton siang atau sore. Kadang per harinye kita cuma keburu nonton 1 episode, tapi seringnye 2 episode sampe 3 episode. Karena serialnye bagus, akting pemaennye juga bagus, jadinye penonton juga bisa ikutan ngerasain emosinye. Nah tiap ada yang bikin sedih, aye selalu nengok ke enyak aye, buat ngecek die nangis ape kagak hehe. Akhirnya, pekan kemaren pun aye dan enyak namatin nonton entu serial. Aye bener-bener seneng banget karena bisa nonton film dan nontonnye bareng enyak aye.


Kehidupan bertetangganye aye bisa dikate baek. Kenape aye bisa bilang kehidupan bertetangganye aye baek?Soalnye, kite selalu negor satu sama laen pas ketemu, saling sharing badogan, saling bantu, dan bahkan ade tetangga aye yang bener-bener rutin beli bolu buatan enyaknye aye, alias mereka ngelarisin dagangan tetangganye sendiri. Entu semua berawal dari pas malem lebaran, enyak aye ngirimin mereka bolu meses dan mereka doyan bener sama bolunye. Mereka pun sejak saat itu sering bener mesen bolu meses buatan enyak aye. Mulai dari 4 kotak, 7 kotak, dan bahkan sampe 14 kotak sekali mesen. Intinye kehidupan bertetangganye aye baek-baek aje dan semoga selalu baek-bael aje. Kalo kehidupan bertetangganye elu gimane nih? Baek-baek aje kah atau gimane?


Elu pernah ngerasa stres bener kagak? Aye tuh sejak kuliah semester 5, bener-bener ngerasa makin stres, makin tertekan sama banyaknye urusan kuliah yang kagak ade selesainye. Udeh mane sejak semester 4 aye kuliahnye online. Bener-bener duduk di depan laptop mulu dah, kagak banyak gerak. Kan kagak sehat ye. Akhirnye, aye nyempetin 2 sampe 3 kali seminggu buat olahraga soalnye olahraga entu ade banyak manfaatnye, mulai ngasih manfaat yang mantep buat kesehatan fisik sampe mental. Olahraga yang aye lakuin entu adalah jalan santai di sekitar rumah tiap abis Maghrib. Jadi dari pagi sampe Maghrib, aye bakalan kuliah dan ngerjain tugas. Nah kalo pas Maghrib aye udeh selesai kuliah dan nyelesain tugas entu hari yang dikumpulin minggu depan, aye bakalan salat Maghrib abis entu langsung gas jalan-jalan santai di sekitar rumah sampe waktunye Isya. Kalo pas tugas aye belom selesai pas Maghrib atau bahkan pas Isya juga belom selesai, ya artinye jadwal jalan santainye kudu aye undur. Jadi palingan aye berolahraga cuma 2 sampe 3 kali seminggu, tapi kagak ape-ape daripada kagak sama sekali kan?


Mungkin elu udeh tau kalo ade beragam ide bisnis atau jualan dari rumah yang potensial bisa bikin elu untung gede. Walaupun tentunye kagak semua usaha bisinis bakalan berumur lama karena adenye perubahan yang selalu ade di enih kehidupan. Ade beragam ide bisnis dari rumah yang mungkin bisa bertahan, salah satunye entu elu jualan jasa laundry kiloan. Pas era pandemi enih, ade banyak orang yang tetap beraktivitas walaupun cuma dari rumah. Misalnye entu orang yang sibuk bener sama kegiatannye sehari-hari dan bisa aje mereka kagak ade waktu buat nyuci pakeannye, selimut, seprei, dan laennye. Makanye entu, jualan jasa laundry kiloan dari rumah bisa jadi ide bisnis atau jualan dari rumah pilihannye elu. Jualan jasa laundry kiloan di area rumah elu yang dekat kost atau kompleks perumahan berpotensial ngasih elu tambahan pendapatan.


Liburan semester tlah tibe, saatnye tempur di rumeh tiap pagi bute. Enyak slalu ngobrak-abrik dapur tiap waktu, jem, detik, menit. Kagak bise diem enyak mah. Aye punye empat adek kandung. Semuenye doyan banget gegares. Ganyem mulu. Kagak bise diem tuh mulut. Makanye di awal tadi, aye kate, si enyak betah banget di dapur karne anaknye doyan banget gegares. Liburan semester iyelah waktu nyang pas buat berebut lauk di rumeh. Beginilah, kite manje-manje ame enyak. Enyak masakin semur jengkol nyang ngegode banget dah ah. Jem enam pagi, tuh jengkol udeh mateng. Siape nyang bangun duluan, dielah nyang gegares selaku nasi. Nyang bangun blakangan, ye die keabisan. Palingan ngamuk.


Sebelom kite mau nyoba salah satu olahraga ektrem, ada baenya kite ikutin aturan-aturan nyang ada. Selaen itu, sebelom mulai sesuatu kite mesti berdoa karna kaga tau pan apa nyang bakalan terjadi. Nah, ikutin arahan pemandunye, jangan pernah anggep remeh karna nyang bahaya kite sendiri. Selain itu, kite harus fokus, jangan karna pengen ngabadiin momen kkte malah nomer duain keselatan diri sendiri. Gunain peralatan nyang sesuai, supaya dalem olahraga kite kaga cedera. Sabar, soalnye banyak orang nyang buru-buru malah jadi kaga selamat, apalagi kalo taruhannye nyawa. Jangan bikin kegaduhan selama ngelakuin olahraga ektrem, karena bisa bikin pecah kosentrasi dan akhirnye bisa ngebahayain orang banyak.


Kebun Binatang Ragunan atau Taman Margasatwa Ragunan telah berusia lebih dari 150 tahun lebihnye, dan merupakan kebun binatang pertama yang ada di Indonesia. Namanye tidak asing lagi di telinga masyarakat Indonesia, dan menjadi lokasi gacoannye dalam mengadakan berbagai kegiatan sekolah ataupun reuni. Karena lokasinye yang sangat luas, disamping itu biaya masuknye pun sangat murah. Suasananye di Kebun Binatang Ragunan pun teduh, karena banyaknye pepohonan jadi adem banget dah. Kebun binatang ini didirikannye pada tahun 1864 bernama “Planten En Dierentuin” yang artinya “Tanaman dan Kebun Binatang”. Lokasinye awalnye di kawasan Cikini, Menteng, Jakarta Pusat, dengan luasnye sekitar 10 hektar yang merupakan pemberiannye dari Raden Saleh. Kemudian kebun binatang ntu akhirnye dipindahin ke kawasan Ragunan, Pasar Minggu, kemudian pada tahun 22 Juni 1966 diresmikan oleh Gubernur DKI Jakarta saat itu, yakni Ali Sadikin. Dan kebun binatangnye tersebut akhirnye dikenal dengan nama Kebun Binatang Ragunan hingga saat ini. Koleksi hewan yang mendiami Kebun Binatang Ragunan sangat bejibun, yakni terdiri dari 295 spesies dan 4040 spesimen.


Ghibran ngêdaptarin diri padè sêbuah jasè pêrjalanan pêndakian Gunung Guntur nyang ditawarin di mèdia sosial. Kêmudian, wayah rombongan bakal bêrangkat kê puncak gunung, Ghibran kagak milu ngêdaki amè ngêmilih têtêp tinggal di tènda. Tapi, wayah rombongan pulang dari puncak, Ghibran udèh kagak adè di dalêm tènda. Parè pêndaki laènnyè langsung ngêlakuin pêncarian. Karna kagak jugè nêmuin kêbêradèan Ghibran, parè pêndaki laènnyè ngêlaporin kê pêtugas di pos 1 têntang pêndaki nyang ilang. Kagak lamè, aparat gabungan barêng wargè sêtêmpat amè rèlawan langsung bêrupayè ngêlakuin pêncarian malêm ntu jugè. Aparat gabungan mulè dari Basarnas, TNI, Polri, Badan Pênanggulangan Bêncana Daèrah, pramuka, pagana, rèlawan, sêrtè masarakat sêkitar mulè bêgabung dalêm tim pêncarian. Sêudèh ênêm ari, Ghibran akhirnyè ditêmuin dalêm kondisi sêlamêt.


Kemaren aye ke Mixue Mekarsari Bekasi gare-gare pengen kongko ama temen sd. Tempatnye emang enak banget adem, gampang ditemuin tempatnye, ama deket juga dari rume. Cocok banget buat bawa temen, cem-ceman kalo engga siapa ge bisa diajak kemari. Entong takut bosen di mari juga ade maenan kaye uno ama nyang laennye. Menunye murah-murah, pas buat kantong mahasiswe kaye aye. Paling sedep boba sundae kebetulan udeh bures jadi aye mesen menu oreo sundae ama milk tea with golden bubble. Due-duenye sedep banget hargenye juga tibang 17 rebuan. Oreo sundae cocok banget buat nyang demen ama coklat soalnye perintilannye bener-bener ampe mererod oreonye. Buat rasenye agak kaye mocca sedep krenyes banget es krimnye juga sedep pokoknye wajib dicobain dah.


Pulau Bali merupakan kesukaan bejibun orang untuk berlibur, apelagi yang abis nikah biasanye ntu tempat dijadiin tujuan banget dah buat bulan madu. Biasanye mereka cari penginepan yang ade kolam renangnye, selain pantainye yang indah, kalo ke Bali jangan lupa ke Ubud untuk ngeliat Bali dari cara yang beda ya ntu pemandangan ijo ijo yang bikin mata adem. Bali emang gaada abisnye, bejibun tempat eksotis dengan pemandangan lautnye yang indah. Banyak pantai yang bisa dinikmatin dengan sambil ngeloneng dan nyeruput es kelapa. Salah satu pantai yang aye demen banget adalah pantai Pandawa karena pantainye yang indah, airnye biru tenang, dan pasirnye putih asik banget tenang ngeliatnye, cakep juga buat poto poto cakep. Waktu ntu di Bali juga demen banget sama ganyemannye yang namanye sate lilit, rasanye ajib nikmat banget dimakan pake nasi.


Mèdia sosial ngêjadi bagian nyang kagak kêpisèh dalêm kêidupan manusiè. Liwat mèdia sosial, kitè bisè ngêjalin silaturahmi amè kêluargè atau têmên nyang bêradè di têmpat jauh. Kitè jugè bisè ngêmbangin jaringan usahè hinggè kê bêrbagè têmpat. Dari sêkian banyak hal positip, nyang paling mênarik adalah ngêjadiin mèdia sosial sêbagè saranè nêbar kêbaèkan. Carè paling gampang amè èpèktip buat nêbar kêbaèkan adalah liwat katè-katè di mèdia sosial nyang ngêmotipasi atau ngêdorong orang laèn buat bêrbuat baèk. Sêumpamè kitè bisè nularin ènèrgi positip padè orang laèn liwat katè-katè nyang kitè tulis, puguh kitè bakal ngêrasèin kêbahagièan. Dalêm Islam, kêbaèkan nyang kitè ucapin ntu dikatêgoriin sêdêkah.


Labu parang (disêbut jugè labu kuning) adalah tumbuhan nyang biasè diolah ngêjadi sayur atau bahan dasar kuè. Labu parang bêrasal dari Amèrika Têngah amè Amèrika Sêlatan. Mêski labu parang mêrupakan tumbuhan khas musim gugur, buah êni bisè jugè tumbuh di iklim tropis kayak di Indonèsia. Di Indonèsia, labu parang biasè diolah jadi kolak, sêdêngkan di luar nêgêri labu parang idèntik amè dèkorasi pêrayèan Halloween. Kagak tibang buahnyè, biji labu parang jugè bisè dimadang. Labu parang tumbuh ngêrambat atau ngêjalar dêngan kait padè batangnyè. Kait padè batang labu parang bêrbêntuk spiral. Bêntuk buahnyè bundêr. Kêmbangnyè bêwarnè kuning amè bêrbêntuk loncèng. Batangnyè bêwarnè ijo mudè amè bêbulu alus.


Kalo bertemen ama orang aye tuh kaga langsung rame trus banyak omong dah. Baru-baru aye tuh diem trus lebih banyak ngeliatin karakter orang di sekitar aye. Pas kuliah aye kan mulai lumanyan cakep tuh jadi dikenalin ke orang-orang pasti diterima. Pas itu aye masih diem-diem bae tuh blon rame ngobrol ama banyak orang. Trus seiring berjalannye waktu aye udeh mulai dah tuh banyak omong kadang nyeletuk hal-hal nyang lucu. Dari situ orang tuh demen kali ya temenan ama aye karna aye orangnye banyak omong trus celetukannye lucu. Makin deket aye tuh malah makin kaga tau malu, ape aja bisa aye jadiin bahan lucu-lucuan gitu.


Hari Sabtu atau Minggu abis salat Subuh, aye kagak tidur lagi soalnye aye mau olahraga bersepeda. Pas udeh jam 6 lewat, pas langit udeh lumayan terang, baru deh aye gas mulai olahraga bersepeda. Pas keluar dari rumah, bener-bener sejuk hawanye. Udaranye pun seger bener. Tapi pas aye lagi seneng-senengnye olahraga bersepeda sambil dengerin lagu, tiba-tiba aje ade kejadian kagak terduga, ya entu pas belok ke jalan raya, permukaan di tepi jalannye kagak rata. Banyak batu-batu krikil dan lobang di entu permukaaan. Karena entu, sepeda aye pun oleng dan akhirnye aye jatoh. Kagak cuma entu, di belakang atau di depannye aye ade mobil gede bensin yang lewat. Wajar aje kan aye takut kecelakaan parah karena munculnye kejadian kagak terduga entu pas aye lagi olahraga bersepeda?


Majêlis Adat Badan Musyawarah Bêtawi nobatin Aniès Baswèdan sêbagè tokoh adat Bêtawi. Aniès dipontên sêbagè tokoh têladan dalêm pêmbangunan Kotè Jakarta. Aniès mêrupakan atu di antarè sêbêlas tokoh bêpêngaruh di Jakarta nyang ngêdapêtin gêlar kêhormatan nyang dikasih wayah Pêlantikan Antarwaktu Pêngurus Majêlis Adat Badan Musyawarah Bêtawi périodê 2021–2023 di Balai Agung, Balai Kota Jakarta. Sêhubungan amè pênghormatan kêpadè parè tokoh nyang udèh bêrjasè bagi kêmajuan masarakat hukum adat Bêtawi amè pêradaban Kotè Jakarta, mangkè udèh sêlayaknyè dikasih pênganugêrahan gêlar kêhormatan. Pênganugêrahan Gêlar Kehormatan Majêlis Adat Badan Musyawarah Bêtawi ntu dimaksudin buat ngêbangun kêtêladanan amè motipasi kêpadè gênêrasi pênêrus dalêm rangkè darma bakti kêpadè bangsè amè nêgarè.


Walaupun udeh dari jaman dulu agama di Indonesia entu bervariasi, sampe sekarang agama Islam tetep jadi agamanye mayoritas orang Indonesia. Sebagai agamanye mayoritas orang di Indonesia, pastinye orang-orang Islam butuh tempat atau rumah ibadah kan? Nah, rumah ibadah orang Islam entu namanye masjid. Rumah ibadah masjid, punya ciri khas pade eksteriornye ataupun interiornye. Kalo khas pade eksteriornye entu kubah. Nah kalo khas bagian interiornye masjid, ya entu kaligrafi – bisa ukuran atau tulisan biasa – yang ade di dinding, langit-langit masjidnye, dan mimbarnye. Selaen masjid, oranng Indonesia juga punya sebutan laen buat masjid yang ukurannye kecil, namanye musala, surau, dan langgar. Jadi, entu die deskripsi rumah ibadah orang Islam.


Emang sih makanan khas daerah nyang kite mau tuh rasanya banyak nyang beda. Kaya nasi padang dah, banyak orang dari Jawa nyang jualan nasi padang. Pan selera mereka juga beda ya, cara masak orang Padang ama Jawa juga pastinya beda. Jadi, rasanye kaga sesuai ama nyang kite banyangin. Apalagi sekarang banyak nyang nawarin paket-paket makan nasi padang ya makin kaga karuan dah rasanye. Jadi, kalo mau makan makanan khas daerah tuh boleh, cuma liat dah seenganye rating nyang dikasih di google. Biasanye banyak orang nyang suka kasih komentar. Dari situ, kite seenganye bisa jadi patokan tentang gimana rasa dari rumah makan nyang mau kite datengin.


Aye baru tau kalo alat-alat olahraga tuh harganye teryata mahal. Ya wajar aja ye karna kan aman buat digunain jadi harganya mahal. Udeh gitu emang kalo buat kesehatan tuh pasti mahal, cuma kalo buat makanan ama beli baju ngapa kite mikirnye kaga mahal. Tapi, kalo buat kesehatan kita mikirnye kemahalan. Padahal, barang elektronik aja mampu tuh beli puluan juta. Ya begitu dah emang manusia, kalo udeh sakit baru aje kesehatan dipikirin. Mesti seimbang tuh kebutuhan primer ama sekunder, kan nyang ngerasain juga kite-kite juga pan. Trus juga penting buat investasi kite di masa nyang akan datang, karna percuma nyari duit getolncuma buat perawatan pas tua.


Tahlilan adalah tradisi Islami nyang banyak dilakuin masarakat Indonèsia, khususnyè di tanèh Jawa buat mêringêtin kêmatian sêsêorang. Tradisi êni biasènyè dilêngkêpin dêngan bacèan doa amè jikir kêpadè Allah Swt. Mêski èsènsi dari tahlilan baèk, bêbêrapè kalangan masing ngêdêbatin hukum amè kêbolèhannyè. Padè dasarnyè, karaktêristik hukum Islam adalah unipêrsal amè kontèkstual. Jadi, dalêm nêntuin hukum suatu pêrkarè, hêndaknyè kagak bêrdasar padè hukum asalnyè ajè, tapi jugè kudu mêratiin tradisi masarakat sêtêmpat. Doa amè jikir nyang dibacèin dalêm acarè tahlilan mêrupakan bacèan nyang dianjurin olèh sariat sêrtè biasè dibacè umat Muslim saban sêlêsè sêmbahyang. Hal êni nyang ngêjadiin tradisi tahlilan têtêp punyè sèndèran kêpadè sariat dan kagak dikatêgoriin bid'ah atau ibadèh nyang ditolak parè ulamè.


Kêmêntêrian Pêkêrjaan Umum dan Pêrumahan Rakyat (PUPR) nyiapin alat bêrat di Posko Natal amè Taun Baru Bali sêbagè antisipasi bêncanè alam. Dirèktur Prèsèrpasi Jalan amè Jembatan Wilayah I Ditjên Bina Marga, Akhmad Cahyadi, bilang bahwa pêrsiapan alat bêrat di posko mudik êni kêsêbar di Gilimanuk amè Dènpasar. Adè gè total panjang ruas Jalan Nasional di Propinsi Bali adalah 629,39 km dêngan kondisi kêmantêpannyè ngêcapèi 98,75%. Sêlaèn ntu, Kêmêntêrian PUPR ngêmastiin kêsiapan jêmbatan nyang wayah êni kêmantêpannyè ngêcapèi 95,81%. Kêmêntêrian PUPR gè bakal ngêpungsiin Jêmbatan Tukad Bindu sêpanjang 50 mètêr, Jêmbatan Tukad Ayung sêpanjang 60 mètêr, amè Jêmbatan Tukad Penatih sêpanjang 60 mètêr nyang ditargètin sêlêsè konstruksinyè padè Pèbruari 2023.


Nabi Yunus dimintè ngajak parè pênduduk di kotè buat ninggalin bêrhalè. Tapi, parè pênduduk kotè ntu nolak ajakan Nabi Yunus. Nabi Yunus êmpêt kêpadè kaumnyè karna ogah nêrimè pêtunjuk dari Allah. Mangkè, Allah nurunin wahyu kêpadè Nabi Yunus buat disampèin bahwa Allah bakal ngasih ajab kêpadè mêrèka. Ngêtauin kêpêgian Nabi Yunus, kaumnyè ngêyakinin bahwa Nabi Yunus mêrupakan utusan Allah. Mêrèka pun bêrtobat. Kisèh Nabi Yunus dimulè wayah diè naèkin kapal barêng pêngikutnyè. Di têngèh laut adè awan itêm amè badèi gêdé. Parè pênumpang kapal akhirnyè ngorbanin Nabi Yunus dan nênggêlêminnyè kê laut. Padè wayah nyang samè, Allah ngirimin ikan paus buat nêlên dirinyè tanpè nyoèk daging atau matèhin tulangnyè. Di dalêm perut ikan paus, Nabi Yunus bêdoa kagak putus-putus.


Sebelom kite mulai tuh nyoba bikin konten-konten, kite juga harus tau tuh apa aje nyang dibutuhin. Pertama kite tuh mesti punya kamera buat ngerekam, terus biar hasilnya makin mendukung kite harus atur posisinya tuh. Biasanye kite harus punya juga dudukan kamera, soalnye kan kalo kite pegangin terus kan cape juga ya. Kalo kite mau bikin foto atau video di dalem ruangan ya mesti kite siapin juga nyang namanye tuh ring light, jadi biar makin terang. Nah, sekarang juga ada tuh mic nyang biaa ditempelin ke baju ntar jadinye suara nyang masuk jelas. Nah, dengam modal itu aja udeh bisa tuh bikin vlog, cuma modalan lumanyan mahal sih.


Olahragè wayah puasè adalah aktipitas nyèhatin awak nyang kagak bolèh dilupain. Mêski awak lêmês karna ora madang sêarian, adè bêrbagè jênis olahragè èntèng nyang bisè êlu cobè. Olahragè wayah puasè èmang kêdêngêr nyêrêmin. Pêgimanè kagak, padè saat pêrut lapar, awak dipaksè buat bêolahragè. Nyatènyè, olahragè wayah puasè bêdampak baèk buat kêsèhatan. Malèh, olahragè wayah puasè amat dianjurin buat ngêjagè kêbugêran awak. Tapi, kudu diingêt jugè, pilih olahragè dêngan intènsitas rendèh supayè puasè têtêp lancar. Sêlaèn ntu, jangan lupè waktu-waktu têrbaèk bêolahragè di bulan Romadon. Kalo pêrlu, konsultasiin dulu amè doktêr têntang olahragè wayah puasè. Sêbab, doktêr bisè mêrèksa kêtahanan amè kêsiapan awak êlu buat bêolahraga di bulan puasè.


Kalo kita ngomongin soal kerja kantor, pasti ada aja yang muncul atawa kebayang di pikiran kita. Iya, yang ada di pikiran kita soal kantor itu gedong yang gede, ruangannya kayak lapangan, ada meja ama bangku atu-atu yang disekat-sekat, orang bejibun pake pakean rapih, ama pada repot semua ama urusannya. Kalo dari luar kita ngelongok yang beginian, rasanya keren banget. Cuman, namanya juga gawean ada enak ama kagak enaknya, sama juga kayak kerjaan kantor gini. Enaknya gawe di kantor itu kita bisa belajar ngatur waktu. Soalnya, kalo kita udah di kantor nanti bakal ada ngisi ngehadiran, ada bates waktu gawean, atawa kalo mau ketemu ama klien, kagak boleh teat barang dikit.


Sebelomnya kita ngomongin olimpiade musim panas, kali ini giliran kita ngomongin olimpiade musim dingin. Sayangnya, Indonesia yang negaranya tropis ini kagak ngalamin musim dingin, jadi kagak bisa ngikutin Olimpiade Musim Dingin ini. Olimpiade ini pertama kali ada di taun 1924 di kota Chamonix, Prancis. Yang ngikut waktu itu ada 16 nomer pertandingan dari 16 belas negara. Dari semuanya yang ngikut itu ada 258 atlit. Sama kayak Olimpiade Musim Panas, Olimpiade Musim Dingin diadainnya 4 taun sekali. Pas awal olimpiade ini diadain yang menang itu dari Amerika, nama atlitnya Charles Jewtraw. Dia dapet medali emas buat menangin skating cepat 500 meter. Kalo kita liat dari cabang olahraga kayak skating ini, Indonesia kagak bisa ikut, soalnya kagak ngalamin musim salju buat latian atlit-atlitnya. Biarpun gitu, negara-negara yang kagak ngikut jadi peserta bisa ikut ngedukung Olimpiade Musim Dingin ini.


Walaupun olahraga ekstrem dikate ekstrem karena ade potensi beresiko yang kudu siap ditanggung, ade beberape manfaat buat kesehatan fisik. Misalnye entu bantu nurunin berat badan soalnye olahraga ekstrem bener-bener dorong kite buat berolahraga. Selaen entu, olahraga ekstrem juga katenye lebih nyenengin daripade olahraga laennye. Kagak Cuma entu aje, rafting selama sejam bisa bakar sampe 500 kalori dan termasuk latihan yang bagus kalo mau tetep sehat. Selanjutnye entu otot juga sehat soalnye olahraga ekstrem perlu otot gerak dengan cara yang kagak biasa dari kegiatan sehari-hari. Emang bikin sakit, tapi entu sebenernye bagus buat kesehatan. Selanjutnye entu jantung juga katenye bisa makin sehat. Katenye entu, orang yang lakuin olahraga aktif punya peluang yang rendah bener buat kena serangan jantung. Nah, mantep bener kan manfaat buat fisik kite? Nyok olahraga esktrem, tapi inget kudu ati-ati dan turutin prosedurnye ye!


Rasenye nyang gurih ama aromanye nyang wangi ngejadiin nasi kuning sajian istimewa di macem-macem acare. Selaen ntu, warnenye nyang sedep didelok bikin kite ngiler duluan. Bahan nyang dipake buat bikin nasi kuning ge simpel, gampang ditemuin kaga perlu kedagar-dagar kudu nyiapin eni ntu. Tibang make beras, santen, kunyit, bawang merah, daon salam, sereh nyang udeh digeprek, jahe, daon pandan, ama garem. Care bikinnye gampang, pertame cuci ntu beras ampe resik abis ntu rendem di panci. Kedue, alusin semue bumbu, trus rebus ntu bumbu ke dalem santen, kalo udeh wangi ademin. Ketige, buang aer rendeman beras trus masukin campuran bumbu ama santen tadi. Keempat, masukin sereh ama daon salam, tungguin dah ampe aer nyusut trus diaduk-aduk. Kelime, pindahin ke langseng, trus tambain daon pandan. Kukus ampe mateng. Nasi kuning siap digegares.


Kalo bulan suci ramadhan tuh keluarga aye bisa tiba-tiba jadi tukang jualan takjil dadakan. Berkat kemampuan Nyak yang bisa bikin segalam macem rupa takjil tuh jadi modal nyang utama kite berani jualan takjil. Makanan yang dijual beragam, dari yang manis ampe yang asin juga ade. Jualannye juga resep banget, orang pade ngerubungin kite kalo udeh petang. Dalem sehari tuh Nyak bisa bikin lontong ama gorengan yang banyaknye ampe 200an, lumayan pan buat tambah-tambahan hari raye lebaran. Kalo lebaran Nyak udeh jualan tuh, pasti semua keluarga tuh turun tangan biar Nyak kaga kerepotan sendiri. Tugasnye macem-macem, Nyak pasti jadi koki utama, aye ama mpok jadi bagian bantu-bantuin, trus Babeh yang angkut-angkut dagangnya. Kalo urusan ngelayanin tuh semua turun tangan dah karna suka kaga kebeda.


Elu pernah ngedaki gunung? Udeh tau cara bertahan idupnye? Atau baru mau nyoba ngedaki gunung? Nah byat ngedaki gunung, ade banyak hal yang kudu elu siapin biar bisa bertahan idup di alam liar dan penuh keterbatasan, kayak gunung. Pertama, aer. Elu kudu nyiapin dan nampung aer sebanyak-banyaknye. Kedua, pastinye badogan soalnye biar energi elu tetep ada dan bisa bertahan idup di gunung. Ketiga, api. Adenye api entu penting buat jadi cahaya, biar badan tetep anget, dan buat masak. Keempat, cara buat bertahan idup di gunung pastinye butuh tempat buat bertahan idup juga, contohnye tenda atau kalo lagi ade kondisi darurat, elu bisa lilih tempat datar yang minimal dikelilingin 4 pohon, abis entu iket tenda ke sisi-sisi pohon dan tambahin ranting biar anget. Nah entu die cara-cara yang katenye bisa buat bertahan idup.


Performa Lionel Messi yang cemerlang mengantarkannye ke dereta atlet terkaya di dunia. Siape yang kagak tau ntu atlet, dan siape yang kagak ngefans sama die. Pria yang baru mengantarkan Argentina ke tangga juara Piala Dunia 2022 itu disebut-sebut memiliki harta mencapai setengah triliun Dollar. Messi menjadi atlet terkaya melampaui superstar NBA LeBron James, dan mega bintang Portugal Cristiano Ronaldo. Total pendapatan Messi diperkirakan mencapai US$ 130 juta atau Rp 2,02 triliun per tahun. Rinciannye ntu, US$ 75 juta atau Rp 1,17 triliun didapatkannye dari sepakbola, sementara US$ 55 juta atau Rp 858 miliar didapat dari luar lapangan. Lahir dan dibesarkan di Argentina, Messi pindah ke Spanyol untuk bergabung dengan Barcelona pada usia 13 tahun, di mane die ntu melakukan debut kompetitifnye pada usia 17 tahun pada Oktober 2004. Pada musim 2008–2009, die membantu Barcelona meraih gelar treble pertama. Pada saat ntu, ketika berusia 22 tahun, Messi memenangkan Ballon d'Or pertamanye.


Kicir-Kicir adalah lagu daèrah nyang bêrasal dari Bêtawi. Lagu Kicir-Kicir êni sêbênêrnyè nongol dari tradisi pantun Nusantara, têrutamè pêngaruh dari pantun Mêlayu amè syair. Hal ntu kêliatan danta dari lirik lagunyè nyang kêikêt amè rima, jumlèh suku katè, dan larik pêrsis kayak pantun amè syair. Padè larik pêrtamè amè kêduè di saban baitnyè bêrisi sampiran amè di duè larik sêlanjutnyè têrdapêt isi. Hal ênilah nyang nandèin bahwa lagu êni mêrupakan pêngêmbangan dari bêntuk pantun amè syair. Budayè Bêtawi èmang êrat kaitannyè dêngan budayè Mêlayu amè Cina. Karnanyè, masarakat bakal ngêliat jêjak-jêjak pêrpaduan budayè Mêlayu amè Cina padè bêbêrapè atau sêbagian gêdé produk budayè Bêtawi, salèh atunyè liwat lagu daèrahnyè nyang bêjudul Kicir-Kicir êni.


Pênêguhan sidi adalah bagian dari pêngakuan iman dalêm gêrèja Protestan. Sêorang pênganut agamè Protèstan nyang udèh dèwasè wajib ditêguhin olèh pêndèta jêmaat sêtêmpat sêtêlèh atu taun lamènyè miluin katekisasi atau pêlajaran agamè Kristên. Sêsêorang nyang udèh ngêlakuin pênêguhan sidi udèh dianggêp ngêlaksanèin pêmbinèan kêpribadian dirinyè dèwèk dan udèh dianggêp dèwasè sêcarè iman. Hal êni karna pêlaksanèan pênêguhan sidi adalah kêgiatan nyang dilakuin sêkali dalêm sêumur idup. Liwat pênêguhan sidi êni diarêpin umat Kristên bisè ngayatin amè ngêbêrlakuin kêhêndak Yèsus Kristus dalêm bêrbagè hal di kêidupan. Jêmaat jugè kudu mampu bêtanggung jawab amè saban pêrbuatan nyang dilakuin di adêpan Yèsus nanti.


Sebelum ngelakuin aktivitas bebenah rumah, kajian, atau belajar tahsin atau apepun ntu rasanye kurang apdol kalo belom ngopi. Rasanye kaya wajib aje gitu sebelum ngerjain rutinitas yang padet nonton tipi sembari nyeruput kopi karena kudu di isi daya kite dengan ngopi biar mata melek dan semangat beraktivitasnye, karena aktivitasnye banyak kudu konsentrasi juga yeksn. Biasanye dalam sehari cukup sekali aje nyempetin waktu buat nyeruput kopi susu sembari ngegaresin camilan, biasanye ntu cemilannye roti atau kue atau kukis, dan untuk es kopsunye ntah ntu kopi bikin sendiri atau beli di ojek online. Sungguh rasanye nikmat banget kalo udeh nyeruput kopi sebelum menghadapi aktivitas yang seabrek-abrek.


kalo kite pegi ke daerah pelelangan ikan di Muara karang kite bakal banyak temuin macem-macem ikan laut nyang dijualin. harga nyang ditawarin juge beragam, mulai nyang murah smpe nyang sekilo jutaan rupian juge ade, sebenernye manfaat ikan laut buat badan kite juge ga maen-maen, kandungan didalem ikan laut ntu banyak ngandung omega 3, bagus banget buat perkembangan otak dan juge kesehatan jantung, ikan laut ude kesohor ngandung nutrusi kayak proteuin, vitamin D. dan nyang paling ajib bise cegah penurunan fungsi otak lantaran penuaan, dan ikan laut bagus buat kakek nenek kite lantaran ikan laut ngjage kesehatan penglihatan lansia baek jangka pendek atau jangka panjang


Di èra tèknologi nyang mangkin canggih êni, banyak bêmunculan kamèra dêngan jênis amè pungsinyè masing-masing. Padè umumnyè kamèra bêpungsi pêranti ngambil gambar atau objèk têrtêntu. Tapi, têrnyatè kamèra ntu punyè banyak pitur. Puguhnyè ngêjadi mèdia komunikasi nyang banyak digunèin wayah êni. Ungkapan "gambar bisè ngungkapin lêbih dari sêrèbu bahasè" adalah ungkapan nyang têpat buat ngêdantain hal êni. Kamèra bêtindak sêbagè mèdia komunikasi karna gambar ama pidio nyang diambil mêrupakan altêrnatip komunikasi manusiè. Kamèra mêrupakan alat nyang bisè ngêbêntuk sêbuah cêritè atau ngêdantain suatu pêristiwè têrtêntu nyang bisè ngêwakilin sêorang narator. Tibang dêngan kamèra, pênggunè bisè ngêlakuin banyak hal mênarik kayak ngêrêkam pêristiwè amè tindakan sêrtè ngambil gambar amè poto.


Parkir sêmbarangan di dêpan rumèh têtanggè têrnyatè têrmasup pêrbuatan ngêlanggar hukum. Têtanggè nyang kagak bêrkênan bisè ngêlakuin tindakan pênuntutan. Mêski sêpèlè, tapi hal êni diatur dalêm UU Nomor 22 Taun 2009 têntang Lalu Lintas Angkutan Jalan. Nêgarè udèh ngatur pêgimanè ètika parkir kêndarèan. Parkir kêndarèan sêmbarangan têrmasup dalêm pêrbuatan ngêlanggar hukum amè bisè dilakuin pênuntutan olèh têtanggè nyang kagak bêrkênan. Parkir kêndarèan sêmbarangan di dêpan rumèh têtanggè jugè sêakan-akan nyêpèlèin têtanggè. Hal êni ngêjè idup dalêm bêtêtanggè ngêjadi kagak kêrasan. Nyang danta pêrbuatan êni nyidêrèin idup bêtêtanggè nyang baèk. Parkir sêmbarangan di dêpan rumèh têtanggè sêlaèn ngêmpêtin jugè ngêjè têtanggè ngêjadi rèpot kalo pèngèn bêraktipitas dêngan kêndarèannyè.


Minat anak muda sekarang udeh maunye nongkrong bae di toko kopi, padahal pan kan lebih banyak pahalanye kalo kite nongkrong di mesjid. Tapi bukan nongkrong dalem artian laen, nongkrongnye bermanfaat. Cari-cari kegitan nyang bikin remaja sekitar tuh tertarik buat sholat di mesjid, ngeadain acara nyang ada manfaatnye, trus ya siapa tau bisa jadi perkumpulan positif buat masa depan umat Islam. Jangan tunggu udeh berumur biar mantesin dateng ke mesjid, nyang muda-muda kaga usah malu aturan mah. Mudah-mudahan nih ya, anak-anak muda tuh pada tergerak hatinya, jangan malu dibilang remaja mesjid. Lingkungn kite nyang baik tuhbjuga jadi pelindung buat kite kelak, jadi jangan malu kalo kaga pernah nongkrong tuh di tempat-tempat kopi jaman sekarang.


Film the pursuit of happiness merupakan pelem yang sukses bikin mata aye banjir air mata. Ntu film cukup laku banget di pasaran. Bejibun orang pade demen nonton ntu film, karena selain filmnye menyentuh, ntu film juga mengandung nilai moral yang banyak. Filmnye ntu bener-bener menyentuh hati banget. Ntu pelem mengajarkan jangan menyerah dalam ngejer cita-cita, harud bertekad keras dalam memperjuangkan cita-cita. Kite juga harus cerdas mengamati lingkungan sekitar buat memperhatikan kesempatan yang bakal kite dapet. Harus setia terhadap pasangan apapun keadaannye yang masih ditolerir. Harus bersikap sabar mencari jalan keluar setiap permasalahannye. Mengambil setiap peluang usaha yang ada. Dan juga setiap adanye usaha yang baik dengan bersungguh-sungguh pastinye berbuah manis.


Ape aje barang elektronik yang elu tau? Elu tau microwave kagak? Atau elu lagi mau beli barang elektronik dapur satu entu? Udeh tau ape aje tentang entu barang elektronik dapur? Sekarang-sekarang entu, microwave udeh jadi barang elektronik di dapur yang penting dan perlu ade soalnye ngebantu bener buat bikin atau nyiapin atau ngangetin badogan secara gampang dan cepet. Entu barang elektronik dapur ade banyak pilihan macem microwave yang ade di jaman sekarang dan pastinye ade aneka fungsi tambahan. Umumnye, microwave yang daya listriknye lebih tinggi bisa masak lebih cepat daripada yang daya listriknye lebih rendah. Nah menarik dan mempermudah bener kan?


Sekarang kan nyang kite liat robot udeh makin canggih ya, tapi kite juga perlu ati-ati ama perawatannye. Kalo kite ada barang-barang dari robot juga kudu diperhatiin pemeliharaannye. Jangan sampe nih kite dapetin ruginye. Sekiranye manusia, robot juga mesti dapet perawatan. Perawatan robot tapi kaga kaya manusia nyang bisa ditunda, robot tuh perawatannye harus rutin supaya kaga ada kerusakan nyang jadinye makin parah. Nah, hal itu kan butuh sumber daya manusia juga. Jadinue kite butuh orang nyang ngerti robot nyang kote punya jangan asal maen benerin ke sembarang orang aje. Tapi, ya setiap barang juga ada kekurangannye, namanye barang buatan manusia jadi kaga sedetail kerjaan manusia, jadi wajar aja dah kalo kote perlu nambahin kerjanye.


Seorang kakek tua pemilik pohon pepaya dengan seorang pemuda pencuri. Pada suatu hari ada seorang kakek tua yang sudah memiliki pohon pepaya dengan kondisi berbuah matang. Ntu pohon pepayanye tersebut dirawat dari kecil hingga bertumbuh dan menghasilkan buah. Akan tetapi buah yang dihasilkannye ntu dari pohon pepaya tersebut sangat sedikit. Posisi pohon tersebut di dekat pagar yang bersebelahannye dengan  jalan raya. Pada keesokan harinye sang kakek pemilik pohon berniat untuk memetik buah pepaya yang selama ini ntu di rawat. Namun siape sangka ketika sampai ternyata buah pepaya tersebut sudah hilang beberapa biji. Seketika sang kakek kembali ke dalam rumah dan terlihat murung. Sang istri yang melihat keadaannye ntu tersebut merasa heran hanya karena buah pepaya yang tak seberapa harganye bisa sekecewa dan semurung ntu. Namun yang dipikirkannye oleh kakek berbeda dengan yang dipikirkan oleh sang istri. Die memikirkan begitu kasihannye terhadap seorang pencuri ntu kudu menunggu sampai tengah malam sekaligus penuh usaha hanya untuk mendapatkannye beberapa buah pepaya. Esok harinye si kakek naro tangga, biar pencuri ntu gampang ngambilin pepayanye, baiknye ntu kakek luar biasa. Karena kebaikkannye si kakek ntu malah memberikan si pencuri hidayah, die mendatangi si kakek, dan meminta maaf serta membalikkan seluruh pepaya yang udeh dicuri ntu.


Sejak brojol pan aye udeh jadi bocah Betawi, jadi cuma tau tuh rumah khas nyang orang Betawi punya. Tapi, pas lama kelamaan aye gede trus udeh masuk SD baru tau tuh teryata semua rumah keluarga aye tuh ikutin kebudayaan Betawi. Nah, kagetnya aye tiap wilayah tuh punya rumah adat masing-masing. Hal macem itu aje aye taunya pas dikasih tugas tuh ama Bu Guru buat cari gambar tentang masing-masing rumah adat nyang ada di Indonesia. Kaga nyangka tuh rumah-rumah adat tuh bagus-bagus semua ye, cakep gitu diliatnye enak. Bener-bener ada nai seninye, kaga nyangka orang dulu bisa kepikiran kesitu dah, udeh gitu pan dulu kaga ada google jadi tiap wilayah kaga bisa nyontek tuh jadi beda-beda bentukannye.


Pariwisatè adalah industri nyang ngasih banyak dampak positip, mulè dari pênggêrak pêrèkonomian ampè pêlêstarian pêninggalan adat istiadat, salèh atunyè bangunan tradisional. Sêiring pêrkêmbangan jaman, bangunan tradisional mulè kêgèsèr ngêjadi bangunan modèrn. Pêrgèsèran êni ngêjadi tantangan buat kitè barêng-barêng mêrtahanin bangunan tradisional pêninggalan nènèk moyang. Bêbêrapè taun têrakhir, wisatè budayè ngêjadi trèn di kalangan wisatèwan lokal atau mancanêgarè. Masarakat bisè manpaatin pêluang êni buat ngêlêstariin rumèh adat, khususnyè pêningkatan èkonomi masarakat. Hal êni mulè dilakuin amè masarakat di Kawasan Sêribu Rumah Gadang di Kabupatèn Solok, Propinsi Sumatra Barat, bêbêrapè taun lalu. Pêmanpaatan rumèh gadang sêbagè sarana akomodasi, yakni têmpat pênginêpan. Sêcarè kagak langsung êni bakal bêdampak padè pêlêstarian rumèh gadang. Èksistènsi rumèh gadang jugè bakal têtêp kêjagè.


Saat ini ada banyak sekali kafe di berbagai daerah dan bukan hanya terdapat di area yang ramai dan strategis saja, bahkan ada juga kafe-kafe menarik yang lokasinya itu tersembunyi. Salah satunya yaitu rumah juliet. Bagi kamu yang vegan alias tidak mengonsumsi daging hewan serta produk-produk lain yang berasal dari hewan seperti, telur, susu dan lainnya. Rumah Juliet merupakan salah kafe yang sangat cocok untuk kamu kunjungi. Kafe ini menyajikan berbagai menu makanan serta minuman vegan, yang artinya tidak ada kandungan produk hewani dalam menu mereka. Kafe ini punya aneka tart, croissant, donat, cake, cookies, dan hidangan manis lainnya. Beberapa menu yang menjadi best seller-nya adalah pandan coconut cake dan salted caramel cake. Hal lain yang unik yaitu, kamu bisa menulis sebuah surat berisikan perasaanmu atau berbagai hal lainnya. Kemudian masukkan ke dalam kotak yang tersedia dan tim Rumah Juliet akan memberikan surat balasan dalam beberapa hari. Konsep ini terinspirasi dari film 'Letters to Juliet'. Oh iya, untuk kertas dan amplopnya sendiri sudah disediakan di kafe ini, ya. Kamu pun bisa mengirimkan surat ke alamat orang lain dengan biaya gratis atau mengambil encouragement letter yang berisi topik random atau kata-kata penyemangat hati.


Buat nginep di hotel juga ade aturan-aturan nyang harus kite perhatiin, nah aye kasih informasi nih sedikit buat yang belon tau. Aturan ini sih sebenernya sama aje kaya aturan-aturan di hotel lain, aturan pertama tuh waktu check in tuh baru boleh sekitar jam 2 siang. Walaupun udah pesen kamar lewat applikasi, nah kalo mau masup ke kamar hotel kite juga perlu ke bagian lobby dan jangan lupa bawa identitas diri. Kalo kite pese kamar udah ama nyang termasuk sarapan, sarapan ntu baru dibuka jam 7 dan bisa kite nikmatin ampe jam 11 pagi.  Nah buat inpormasi terakhir, jam check ini hotel ama check out tuh beda, kalo check ini jam 2 siang kalo check out jam 12 siang.


Sebagai manusia, kita dilengkapi Allah dengan karsa atau kemampuan untuk berkehendak. Namun, seringkali nafsu lebih besar dari pade logika, sehingga kita kagak berpikir matang sebelum bertindak. Akhirnye penyesalannye yang datang. Salah satu Nabi yang mengajarkannye kepada kita tentang konsekuensi penyesalannye adalah Nabi Yunus. Yunus termasuk salah satu Nabi yang kisahnye diceritakan berkali-kali dalam Al-Qur’an. Bahkan, namanye diabadikan menjadi salah satu surah. Allah menceritakan kisah Nabi Yunus sebanyak empat kali dalam kitab-Nya tersebut. Kisah Nabi Yunus alaihissalam disebutkan Allah dalam Surah Yunus (10) ayat 98: “Maka mengapa tidak ada (penduduk) suatu negeri pun yang beriman, lalu imannya itu bermanfaat kepadanya selain kaum Yunus? Ketika mereka (kaum Yunus) itu beriman, Kami hilangkan dari mereka azab yang menghinakan dalam kehidupan dunia, dan Kami beri kesenangan kepada mereka sampai waktu tertentu."


Suku Dani merupakan suku yang paling banyak tinggal di dalam rumah Honai ntu. Dinding rumah ntu berbentuk melingkar, dan terbuat dari kayu kokoh yang disusun berdiri. Kayu tersebut diruncingkannye salah satu ujungnye lalu ditancapkannye ke dalam tanah sehingga dapat berdiri. Rumput atau jerami dijadikannye pelapis dasar lantai. Tiangnye terbuat dari kayu yang kuat, dan keras agar kuat menyangga beban rumah. Rumah ntu hanya memiliki satu pintu tanpa disertai jendela. Secara keseluruhan, tinggi rumah ntu hanya mencapai 2,5 meter dan luasnya hanya 5 meter saja. Tidak terlalu besar bahkan cenderung sempit. Jika dilihat dari kejauhan, rumah ini memiliki bentuk seperti jamur raksasa.


Jampang adalah lelaki Betawi yang hidup pada masa Indonesia masih dijajah Belanda. Die dikenal tinggi ilmu silatnye, jadi die ntu jagoannye Betawi dah jago berantem pake ilmu silat. Piawai pula memainkan golok untuk senjatanye. Sejak masih muda usianye, Si Jampang suka merampok. Hingga kemudian ia menikah, tetap juga kebiasaannye merampok itu dilakukannye. Bahkan ketika istrinya meninggal dunia, dan anaknye telah beranjak remaja. Meski dikenal sebagai perampok, Si Jampang kagak ingin anaknye ntu mengikuti jejaknye. Die menghendaki anaknye menjadi ahli agama. Maka, hendak dimasukkannye anaknye ntu ke pesantren. Anak Si Jampang bersedia masuk pesantren dengan syarat ayahnya itu menghentikan tindakan buruknye. Pesan moral dari kisah betawi ntu. Jika kite benar maka kite kagak perlu takut dengan siapepun, namun jika kite salah maka berbesar hatilah dengan mengakuinye, dan tidak mengulang kesalahan kembali. Tolonglah orang yang kesusahan dan membutuhkan maka saat kamu menemui kesulitan maka kamu akan dibantu oleh Tuhan.


Pas liburan taon 2018-an, aye sekeluarga pergi ke Tenjo Laut di Kuningan. Buat sampe ke entu tempat wisata alam yang pemandangannye cakep bener, tentunye kite nanjak karena entu wisata alam adenye di dataran tinggi. Pas sampe, tempatnye luas bener. Udaranye juga adem bener. Jelas lah ye, namanye juga di dataran tinggi. Entu tempat wisata alam penuh dikelilingin pohon-pohon. Paduan antara pohon yang ijo, langit yang biru, dan awan putih bener-bener bikin entu tempat wisata alam makin cakep! Nah di entu tempat yang luas, pastinye banyak tempat buat foto-foto bagus! Kite nyobain foto di perahu tebing dan di atas pohon. Nah dari dua tempat entu, kita bisa liat pemandangan yang cakep bener! Pokoknye entu tempat wisata alam bener-bener bagus bener dah!


Alesan laen kenape bawa bekel dari rumah ntu lebih bagus soalnye bisa jadi hemat buat emaknye, bisa hemat 2 kali lipat. Kenape bisa gitu, iyelah bisa, atuh pan misal emak bekelin bocahnye jajan 20 rebu maksud ati biar bise beli makan siang ama jajanan dah di sekolahan, tapi apanan faktanya mah beda. Bisa-bisa tuh bocah minta duit lagi pas di rumah buat jajan, jadi dah tuh dobel duit emaknye kecoceng. Nah kalo emaknye bawain bekel pan bise diakalin tuh ompreng nasi, bisa diisiin nasi buat makan siang ama buah buat cuci mulut. Abis ntu bisa diisiin juga ama cemilan atawa keripik-keripik balado buat gegayem tuh bocah pas istirahat kedua. Pan lumayan hemat.


Pada Jumat ini khutbah Jumat membahas materi tentang cinta kepada Allah. Al-Imam Ibnul Qayyim dalam kitab Al-Wabilush Shayyib menyebutkan bahwa istiqamahnya hati seorang hamba dengan dua perkara, ya ntu, adalah cinta kepada Allah melebihinye segala sesuatunye yang kita cintai. Kita lebih mendahulukannye cinta kepada Allah daripada cinta kepada yang lainnye. Sehingga kita lebih pentingkannye perintah Allah, kita pentingkan agamaNya daripada yang lainnya. Kemudian adalah mengagungkannye perintah Allah dan mengagungkannye larangannye Allah. Dimane mengagungkannye perintah, dan larangan ntu muncul dari mengagungkan Allah ‘Azza wa Jalla. Ketika kita mengagungkannyeAllah, membesarkannye Allah, maka kita akan agungkan perintah-perintahNya. Saat kita mendengar adzan segera kita tinggalkannye ntu kesibukan kite, segera kita sambut panggilan Allah ‘Azza wa Jalla, kita segera pergi ke masjid untuk berjamaah shalat di dalam masjid. Maka siape pun orang-orang yang kemudian sengaja die berleha-leha saat mendengar adzan, sengaja die kagak segera pergi ke masjid, biasanye -kata Al-Imam Ibnul Qayyim- Allah berikan sanksi kepada die, dijadikannye ntu hatinye berat untuk menaati Allah Subhanahu wa Ta’ala, berat dia untuk pergi ke masjid tersebut, makanye mulai dari sekarang biasakanlah ketika adzan berkumandang tinggalkan urusan duniawi kite, kite langsung ambil wudhu, dan sholat, karena sholat adalah salah satu bentuk komunikasi kite dengan Allah ‘Azza wa Jalla.


Coto makassar atau coto mangkasara adalah ganyeman tradisional Suku Makassar, Sulawesi Selatan. Ntu ganyeman terbuat dari jeroan sapi yang direbus dalam waktu yang lama. Rebusan jeroan bercampur daging sapi ntu kemudian diiris-iris lalu dibumbui dengan bumbu yang diracik secara khusus. Coto dihidangkannye dalam mangkuk, dan dinikmati dengan ketupat dari daun Kelapa dan buras, ya ntu sejenis ketupat yang dibungkus daun pisang. Coto Makassar diperkirakannye telah ada semenjak masa Kerajaan Gowa. Tepatnye di Kabupaten Gowa pada abad ke-16. Dahulu hidangan coto bagian daging sapi sirloin, dan tenderloin hanya disajikannye untuk disantap oleh keluarga kerajaan. Sementara bagian jeroan disajikannye untuk masyarakat kelas bawah atau abdi dalem pengikut kerajaan. Sejak bulan November 2008 coto makassar telah dipilih sebagai salah satu menu yang dihidangkannye pada penerbangan domestik Garuda Indonesia dari dan ke Makassar. Umumnye daging yang digunakan dalam coto ntu adalah daging sapi. Namun ada pula yang menggunakannye berbagai macam daging jeroan sapi seperti lidah, otak, limpa, paru, hati, jantung, babat dan lain-lain. Konon, diperlukannye sekitar 40 macam rempah untuk membuat coto makassar, yang disebut Rampa patang pulo. Aneka bumbu ntu, di antaranye adalah bawang merah, bawang putih, cabai, biji-bijian dan bebungaan (lada, ketumbar, jintan, kemiri, pala, foeli, cengkih), dedaunan (daun salam, daun jeruk purut, daun kunyit, daun serai, daun seledri, daun bawang, daun bawang prei), rerimpangan (lengkuas, jahe), serta pelbagai bumbu lain seperti asam, garam, gula, kayu manis, dan juga tauco. Kacang tanah, irisan daun bawang dan bawang goreng, serta perasan jeruk nipis dicampurkan pada saat dihidangkannye.


Teknologi entu pastinye makin maju dan berkembang canggih kan? Nah teknologi entu kagak cuma makin berkembang canggih aje, tapi perkembangannye makin tersebar luas juga. Kagak cuma di kota, di desa pun ponsel udeh muncul. Sekarang ini, gaya hidupnye orang desa make ponsel buat silaturahmi atau berinteraksi atau berkomunikasi sama orang laennye biar obrolannye lebih gampang. Para bocah juga mulai maen game online dan bahkan kate mereka entu lebih asik dan seru dimaenin daripade maen secara langsung permaenan yang cepat bosenin. Tapinye, ponsel entu juga ade dampak laen buat para bocah, ya entu mereka kecanduan game online berpotensial lupa waktu dan tugas dari sekolah yang dikerjain buat masa depannye mereka. Nah makenye elu kalo punya bocah, kudu dikontrol ye jam maen ponselnye.


Di dalêm fiqih, najis dikêlompokin dalêm tigè katêgori, yakni najis mukhaffafah, najis mutawassithah, amè najis mughallazhah. Bêrikut tatè carè nyuciin najis. Pêrtamè, najis mukhaffafah atau ringan. Carè ngêrêsikin najisnyè bisa dêngan nyèprètin aèr padè bagian nyang kênè najis mukhaffafah. Kêduè, najis mutawassithah atau sedêng (biasè). Najis mutawassithah kêbagi duè jênis, yakni 'aniyah amè hukmiah. Carè ngêrêsikin najis 'aniyah adalah ngumbah ampè sipatnyè ilang, têrus basuh amè aèr nyang suci. Kalo ngêrêsikin najis hukmiah adalah ngêbasuh atau ngalirin aèr suci padè bagian nyang kênè najis. Kêtigè, najis mughallazhah atau bêrat. Carè ngêrêsikin najisnyè adalah ngumbah ampè tujuh kali dêngan salèh atunyè dicampur dêbu atau tanèh. Sêtêlèh ntu dibasuh amè dialirin aèr suci padè bagian nyang kênè najis.


Nonton olahraga itu kerjaan yang nyenengin, banyak orang yang bahkan kagak tapi demen kalo nonton olahraga di tipi, tapi malah demen nonton olahraga langsung. Soalnya, kalo nonton olahraga langsung di tempatnya itu, kita bisa dapet suasananya yang rame, jadinya ketularan semangetnya. Udah gitu, kita bisa liat langsung si atlitnya lagi tanding. Biasanya kalo nonton di tipi lebih berisik suara abang-abang yang komentar dibanding ngedapetin suasana tandingnya. Walopun gitu, sebelom kita mutusin buat nonton tandingannya langsung, kita kudu tau apa yang kudu disiapin. Sebelomnya kita ngomongin soal nyiapin nonton pertandingan olahraga buat bocah. Kali ini, kita ngomongin apa aja yang kudu disipain orang gede kalo mau nonton pertandingan olahraga, biar pengalaman nonton tandingan olahraga jadi nyenengin.


Makanan nyang sampe saat ini masih jadi faporit tuh ade nyang namanye rendang. Emang rada susah nyari rendang nyang enak, meskipun kite belinya di restoran padang. Nah untungnye, Nyak orang Betawi nyang jago masak. Walaupun teksturnye kaga kaya rendang nyang pekat, tapi rasa dagingnye tuh empuk. Walaupun demen banget ama rendang, tapi aye tuh kaga pernah nyobain rendang dari orang Padang asli. Nah, akhirnye kemaren itu aye dapet kesempatan nyobain remdmag nyang dimasak ama orang Padang udeh gitu enak lagi masakannya. Waduh, bumbunya tuh pekat ampe item jadi sedep banget. Teryata tuh bedanye di kelapa, mereka tuh pake kelapa buat daging 1 kilo tuh bisa beberapa biji.


Bila kite bekerja di bidang yang kite cintai, kite bisa menggunakan bakat, dan menyalurkan passion kite dengan maksimal. Misalnye, kite berminat dengan desain grafis. Mengejar karier sebagai desainer grafis kagak hanya akan membuat pekerjaan kite menyenangkan, tetapi juga akan mengasah bakat, dan menghidupkan passion kite. Keuntungan menjadi pegawai ya ntu adalah, kite cenderung menggunakan waktu lebih produktif. Ketika kite bekerja di suatu tempat dalam waktu yang lama, kite bakal merasakan tumbuhnye rasa profesional.  Ini juga berarti kite akan mendapatkan bejibun pengalaman, juga pemasukan. Profesionalisme ntu karena seabrek nilai positif di dalamnye. Misalnye, kite jadi lebih disiplin, jujur, kreatif, dan sejenisnye. Sifat-sifat ntu jika udeh ditempa, akan berguna sekalipun kite pindah tempat bekerja.


Kêlahiran turnamèn Wimbledon kagak lêpas dari pêrjalanan sêbuah klub olahragè parè bangsawan Inggris, The All England Croquet Club. Klub ntu didiriin padè 1868 amè ênêm èditor majalah mingguan The Field, yakni John H. Walsh, R.F. Dalton, John Hindle Hale, A. Law, S.H. Clark Maddock, amè Walter Jones Whitmore. Sêiring nurunnyè antusiasmê olahragè croquet, Walsh ngêmodipikasi lapangan tènis ngêjadi lapangan rumput pêranti dijadiin cabang tambèhan di klubnyè. Padè 14 April 1877, tènis lapangan rumput rêsmi dijadiin olahragè kêduè klub ntu ampè ngêrobah namè klub jadi All England Croquet and Lawn Tennis Club. Walsh jugè nyang ngêprakarsèin turnamèn amatir kêbukè sêbulan bêrsêlang. AEC & LTC nyêtusin turnamèn bêbayar buat ngêbiayèin pêrbaèkan alat-alat pênêtêk rumput nyang butut. Kendati namè rêsmi turnamèn nyang digêlar padè 9–19 Juli 1877 ntu The Championship, publik ngênalnyè sêbagè Wimbledon Championship lantaran lokasinyè di lapangan Worple Road SW19 distrik Wimbledon, London.


Sebenernye kaga usah milih olahraga nyang repotin diri sendiri, ya kalo libur kerja bisa kan jogging. Kaga perlu ngeluarin duit malah-mahal juga buat ikut olahraga nyang lagi ngetren. Cukup punya baju ama sepatu olahraga juga udeh bisa olahraga. Aye aje dari dulu masih suka tuh jongging ama jalan pagi, lumanyan kan bisa hemat pengeluaran. Trus juga fleksibel waktunye sesuka hati kite, bisa pagi ama bisa juga sore. Kaga usah dah mentungin gengsi, kalo mao olahraga sendiri mah cari aja olahraga nyang gampang, nyang penting dapet manfaat nyang sama. Kaga perlu maksain diri sendiri juga, nyang penting kite bisa sehat tubuh kite nih.


Ceritanye tuh laki aye beli hp di tempat nyang lagi hits dengan harga nyang murah. Kebeneran emang rme karna harga nyang dikasih tuh miring banget dah bisa jutaan bedanye. Nyoba kan beli tuh mereknya hp iphone, emang kaga baru tapi kondisi masih bagus. Harga si masih lumanyan ya, trus sebulan 2 bulan dipake masih kaga ada kendala. Nah, di bulan ketiga mulai tuh ada kendala di bagian sinyalnye, kadang ada kadang kaga ada. Trus balik lagi kan ke tokonye teryata si kaga ada apa-apa cuma imeinya aja kaga terdaftar. Hasilnya nihil tuh, kite cuma disuruh nunggu sampe imeinya aktip aja.


Dalam perayaannye ntu hari raya Nyepi, terdapat empat pantangannye yang kudu wajib diikutinnye oleh para umat Hindu di Bali pada saat ntu Hari Raya Nyepi, kagak boleh ampe dilanggar. Masih kite boleh dapet info dari situsnye Pemkab Buleleng, menurut ntu sumber terdapat empat pantangannye yang bernama Catur Barata Penyepian, hal ntu dirumuskannye oleh Parisada. Empat pantangannye ya ntu, yang pertama adalah Amati Geni, yang berarti Pantang menyalakannye api, termasuk kompor untuk memasak ganyeman, hal ntu berarti umat Hindu kudu melakukan ibadah semacem puasa, yang kedua, Amati Karya, yang berarti Pantang bekerja, ketiga ya ntu kegiatannye, adalah Amati Lelungaan, ya ntu Pantang bepergian, jadi kite kudu berdiam diri aje di dalem rumah, maknanye adalah untuk mengistirahatkannye ntu badan dari aktivitas yang selama ini kite jalanin, dan yang terakhir adalah Amati Lelanguan, ya ntu Pantangnye mencari hiburan.


Siape sih yang kagak tau restoran cepet saji McD alias McDonald’s? Pasti elu tau kan? Entu restoran cepet saji beken bener, udeh ade di mane-mane, makanan dan minumannye enak, harganye bervariasi, suka ade promo menarik, servisnye enak, dan fasilitasnye pun komplit! Entu tempat memang bener-bener jadi restoran cepet saji terpilih bener deh. Apelagi di Indonesia yang negaranye mayoritas diisi sama orang-orang muslim, entu restoran cepet saji juga udeh halal. Entu restoran cepet saji jadi makin beken karena selaen yang aye sebutin di atas, mereka dikenal juga sebagai restoran cepet saji yang halal, aman, dan tentunye terpercaya! Bener-bener top markotop ye McD!


Hal positif laennye dari kerja di kantor entu merupakan dari aspek bisnis perusahaan tempat elu ekerja. Elu bakalan lebih paham segala hal bidang perusahaan soalnye elu berpartisipasi secara langsung di dalemnye, terutama di posisinye elu. Contohnye kerja di kantor yang elu jalanin entu merupakan di bidang distributor mesin digital printing. Elu jadi bisa tau kalo ade berbagai jenis digital printing, yang bahkan bisa cetak di kaca dan kayu. Selaen entu, elu juga bakalan paham tren dan sasaran pasar entu bisnis, serta penyedia dan kompetitor yang ade. Ade pade suatu entu ranah pas kerja di kantor pastinye bikin jaringannye elu makin baek dan luas, ngasih akses buat elu belajar lebih banyak lagi.


Gereja kristen Katolik ntu kemudian hadirnye di tahun 1.546-1.547, Santo Fransiskus Xaverius datang mengunjungi Ambon, Sapuara, dan Ternate untuk membaptis beberapa ribu ntu penduduk setempatnye. Kata gereja dalam bahasa Indonesia memiliki beberapa arti, yakni “umat”. Pertama, gereja bukanlah sebuah gedung melainkannye persekutuan orang Kristen. Kedua, gereja dapat diartikannye sebagai sebuah pertemuan, atau perhimpunan ibadah umat Kristen. Indonesia sendiri memiliki beberapa gereja Katolik bersejarah yang cukup terkenal, ya ntu ; Gereja Katolik Kepanjen Surabaya, Gereja Tua Sikka Maumere, Gereja Katedral Santo Petrus atau Gereja Katedral Bandung, Gereja Santo Paulus, dan Gereja Katedral Jakarta, ntu semuanye merupakan gereja Katolik yang ada di Indonesia.


Salah satu toko kue di Jakarta yang lagi viral banget dah, yang dijadiin gacoannye anak muda buat pade ngeloneng. Tempatnye yang nyaman, adem, dan warna-warni tempatrnye bikin hati jadi girang liatnye. Nama tempatnye adalah Bittersweet by Najla, berawal dari jualan cake lama lama ga cuman cake aje ganyemannye yang di jual, tapi ada aneka ganyeman dari yang ringan ampe berat. Nah ntu resto ye, pemiliknya suka berbagi resep-resep makanan di konten Youtubenye. Salah satunye die pernah ajarin cara bikin dessert box, cake yang viral pertama yang dijual sama die. Bahan-bahannye dan cara membuat ntu ganyeman gasusah-susah amat. Bahan yang diperluin, bolu, cream, dan coklat yang dicairin. Pertama buat bolu pake coklat, abis ntu buat creamnye yang bisa pake yg cukup dikasih aer dingin aduk-aduk jadi, abis ntu coklat batangan dicairin dah, udeh susun deh yang pertama bolu, cream, terus terakhirnye cairan coklat, taro kulkas didinginin, makan deh, tapi dimakan pas baru jadi juga ajib bet dah coklatnye masih meleleh lumer banget dah.


Rumah adat Betawi yang kedua adalah rumah Gudang. Biasanye rumah jenis ntu akan bejibun ditemukannye di pedalamannye. Seperti yang udeh dijelaskannye, beberapa jenis rumahnye terbentuk berdasarkannye lokasi, dan budaya di sekitarnye. Jadi, ada aturan yang hanya memperbolehkannye masyarakat di daerah pedalamannye aje yang bisa membangun rumah Gudang ini. Adapun bentuk rumah Gudang ya ntu memanjang layaknye sebuah persegi panjang. Atapnye memiliki struktur pelana di atas dilengkapinye dengan ornamen jurai dan perisai. Lalu struktur kudanya dipakai untuk struktur atap pada rumah gudang. Di rumah gudang terdapat dua pembagian ruang dengan fungsi berbeda. Ruang bagian depan dipakai untuk menerima tamu, kemudian tengah untuk dapur dan kamar tidur. Rumah Gudang umumnya tidak memiliki bagian belakang, sebab ruang belakang akan digabung dengan ruang tengah.


Kalo kite punya laptop di rumah sebaenya ati-ati dah naronya. Apalagi di rumah nyang ada anak kecil atau hewan piaraan, jangan ampe naro di sembarang tempat. Kalo bala kan bisa aja tuh laptop kesenggol, atau ketumpahan ape-ape. Soalnye kan kalo kite liat-lita tuh laptop sekalinya jatoh bisa pecah dah tuh pusing juga gimana benerinnya. Ya lumanyan ringkih ya menurut aye mah, jadi kudu ati-ati nyimpennya apalagi kalo ada data pribadi terkait kerjaan, ya kan pusing aje tuh kalo mau dipake. Walaupun harga mah kaga kaya handphone ye tapi laptop tuh isinye nyang bikin mahal, jadi jangan suka teledor dah nyimpennye.


Dalam hal saat olahraga kite suka menemukan ada aje kejadian yang tidak diinginkan baik yang ringan sampe kejadian yang fatal. Seorang atlet pasti suka memiliki seragam resmi yang didesain khusus sesuai dengan cabang olahraga yang diikutinye. Selain dibuat untuk merepresentasikannye kebanggaan sebuah tim, kostum seorang atlet tentu harus nyaman dipakai untuk pertandingannye. Meski demikian, kagak bisa dihindari bila akhirnye saat bertanding ada kejadian tak terduga. Kostum olahraga tersingkap karena angin, kagak sengaja melorot atau memang terbuka karena terlalu kekecilan. Contohnye seperti yang dialami para atlet dari berbagai cabang olahraga. Mereka ntu suka pade kagak menyadari bahwa seragam yang dikenakan sedikit tersingkap. Namun ada pula yang mengetahui dan cepat-cepat menutupi bagian tubuhnye.


Objective danger ntu adalah bahaya yang disebabkannye oleh kondisi alam. Misalnye, terjadi badai, gunung meletus, hingga kebakaran hutan. Artinye, ada faktor alam yang membahayakannye ntu pendaki. Jika kite ntu paham akan hal ntu tersebut, kite bisa peka kapan masuk ke dalam survival dan kapan keluar dari survival. Dengan begitu, kite ntu bisa membuat strategi yang tepat. Urutan strategi untuk survivor seperti berhenti, berpiikir, cari tau untuk memperhatikan lingkungan, dan buat rencana. Jika sadar kite ntu udeh tersesat, tandanye kite memasuki kondisi survival. Segera hentikan perjalanan. Dan komunikasikan kepada regu pendakian. Lalu, berpikir secara logis terkait logistik, air minum dan kondisi kesehatan. Selanjutnye, analisa lingkungan. Terakhir, rencanakan strategi survival yang efisien.


Pas elu olahraganye di rumah, kayaknye kagak pas kalo elu belom ade alat olahraga yang satu entu. Ya entu matras yoga. Matras yoga entu termasuk alat olahraga yang kudu elu punya kalo elu hobi ngelakuin yoga atau meditasi. Entu alat juga berguna buat lakuin beragam posisi senam lantai, kayak plank, push up, dan sit up. Fungsi laen dari matras yoga entu buat jaga dan mastiin kalo pijakan elu tetep mantep pas lakuin aneka gerakan-gerakan yoga, juga buat jaga badannye elu dari benturan pas jatoh kepeleset. Selanjutnye, elu juga bakalan ngerasa lebih nyaman berlama-lama lakuin yoga pake matras. Banyak juga ye manfaatnye?


Elu udeh pernah baca kisah-kisah yang ade di kitab suci Al-Qur’an? Udeh berape banyak kisah yang elu baca? Nah elu tau kagak, ternyate ade hikmah dari tiap kisah yang diceritain di Al-Qur’an? Pertama, entu kisah diceritain agar pembaca berpikir. Kedua, di tiap kisah di al-Qur’an ada pelajaran bagi orang-orang yang berakal. Ketiga, kisah-kisah di Al-Qur’an bisa nguatin hati. Kisah-kisah di Al-Qur’an dikate sebagai penerang yang jadi petunjuk bagi manusia. Keempat, bisa ngambil hikmah dan pesan dari kondisi umat-umat sebelomnye. Kelima, tau gimane kemampuannye Allah ngehukum orang-orang yang nyimpang. Nah entu die beberape hikmah dari kisah yang diceritain di Al-Qur’an. Banyak kan hikmah dari baca kisah di kitab suci AL-Qur’an?


Setiap rumah adat ntu selalu memiliki cirinye tersendiri, baik kekhasan yang bisa dilihat dari fisiknye maupun fungsinye. Begitu halnye dengan rumah adat Baduy ntu, yang punya kearifan lokal yang membdedakannye dengan rumah adat yang lain. Berikut adalah ciri khas rumah adat Baduy; Bangunan rumahnye ntu dibuat dengan model panggung, sehingga lantainye kagak menyentuh tanah. Kemudian, setiap tiang penyangga rumah, selalu dilengkapi batu landasan yang terbuat dari batu-batu kali alami, dinding rumah dibuat dari anyaman bambu, tidak memiliki jendela, atapnye mempunyai dua bagian, di mane sisi kiri bentuknye lebih memanjang dibandingkannye dengan sisi kanan, atap dibuat dari daun nipah, ijuk, ataupun daun kelapa, dan lantainye dibuat dari potongan bambu.


Siapa pun tuh tokoh adat jangan ampe kite terjerumus ama apa nyang die perintahin. Kejahatan jaman sekarang kan udeh macem-macem jadi jangan terlalu percaya ama orang nyang kali aja die cuma ngaku sebagai tokoh adat. Trus karna itu kite malah rugi gara diboongin, kalo kaga ampe bikin kite rugi. Kalo kite nanti jadi rugi kan bisa bahaya. Pokoknye boleh kite hormat ama tokoh adat karna kan situasi tempat baru kite kaga tau juga di mana kite pergi jadi kudu juga tuh ati-ati. Cuman jangan percaya 100% aje, mesti ditimbang-timbang lagi kalo nyang dikasih tau tuh masuk akal apa kaga nyang disuruh.


Ade cerita dari salah satu anggota kelompok pecinta alam. Die katanye pernah nyasar di gunung. Die tersesat selama dua hari. Selama dua hari entu, die kudu bertahan idup di gunung tanpa adanye bantuan. Die kudu bertahan hidup buat bisa keluar dari entu gunung. Karena tersesat dan kagak ade bantuan, akhirnye die mulai lakuin beragam cara supaya bisa bertahan idup di gunung dan bisa keluar dari entu gunung. Pertama, katenye die bersikap tenang. Selaen entu, die emang punya sedikit pemahaman terkait entu gunung dan entu jadi hal penting buat bisa lolos dari entu situasi. Selanjutnye kalo ngerasa masih pendaki pemula dan tersesat, katanye mending tetep diem dan usaha bikin tenda kemping aje sampe tim penolong datang. Sebagai pendaki, jagak boleh songong dengan nganggep jalur pendakian mudah dijangkau. Nah entu die cara bertahan idup di gunung dari pengalamannye die.


Aye kagak suka ngonsumsi buah. Tapi aye tau kalo ngonsumsi buah-buahan entu banyak banget manfaatnye. Misalnye nih ye; buah entu sumber vitamin, sumber aer dan gizi, bisa ningkatin metabolisme tubuh, sumber antioksidan, bisa bantu ngehindarin beberape penyakit tertentu, dan laennye. Kalo elu ngerasa makan buah itu ribet, elu bisa ngejus entu buah-buahan biar praktis bisa dikonsumsi sambil elu pergi dan laennye. Enyak aye hobi banget ngejusin aye buah. Walaupun aye kagak demen sama entu minuman jus buah, aye tetep minum entu jus buah karena enyak aye udeh repot-repot bikinin entu minuman jus. Apelagi, buah-buahan kan emang bagus buat kesehatan. Jadinye nyok kite ngonsumsi buah biar kesehatan kite tetep kejage.


Selaen Idul Fitri, ade lagi hari besar dalam agamanye aye, ya entu hari raya Idul Adha. Pagi yang cerah pas hari raya Idul Adha, para muslim/muslimah ngelakuin ibadah Hari Raya Idul Adha, ya entu salat eid. Biasanye abis salat eid, bakalan dilaksanain penyembelihan hewan kurban secara massal yang dilakuin secara Islami oleh para ahlinye di lapangan masjid ataupun di lapangan laennye. Ade yang abis salat eid ngantre buat dapetin daging, ade juga yang abis salat eid langsung pulang ke rumah dan ngebadog. Biasanye sih badogan pas hari raya entu mayoritas daging dan ketupat, misalnye sayur ketupat, ketupatnye, rendang, semur, marak, dan laennye. Abis ngebadog, biasanye pade pergi silaturahim ke rumah keluarga atau bisa aje istirahat di rumah. Nah entu die tradisi yang biasanye ade di Hari Besar Agama Islam, ya entu Idul Adha.


Bêdasarkan rèputasi mèrêk, mêsin cuci Electrolux punyè kualitas nyang têrjamin dêngan dukungan pêlayanan têrbaèk. Adè bêragêm produk amè kapasitas nyang nyêsuèin kêbutuhan parè calon pêlanggan. Pitur atau tèknologinyè udèh kagak pêrlu diragukan lagi karna mèrêk êni dirancang pêranti mênuhin kêbutuhan parè propèsional. Bisè dibilang, sêbanding amè kompêtitor laèn, bahkan lêbih unggul padè aspèk têrtêntu. Mêsin cuci nyang diproduksi amè Electrolux ngutamèin konsumsi listrik nyang irit. Sayangnyè, harge mêsin cuci êni kêbilang masing mahal kalo dibandingin mèrêk laèn nyang atu lèpêl. Hal êni ngêja calon pêlanggan dêngan anggaran têrbatês kudu bêrusahè ngumpulin danè dulu. Tapi, dêngan bêrbagè pitur amè kualitas produk nyang baèk, urup kalo hargè jual rèlatip mahal.


Cara memilih pasangan hidup di dalam Islam ntu diatur dalam syari'at. Hal ntu menurut buku Jodoh: Memilih Pasangan Hidup dalam Islam karya Husein Muhammad Yusuf, adalah karena pembinaan keluarga merupakan salah satu faktor penting untuk menjaga eksistensi kemasyarakatan, bahkan untuk pembinaan, dan kemuliaan umat. Oleh sebab ntu dalam memilih pasangan, orang juga bakalannye memilih yang terbaik untuk kehidupan jangka panjang. Islam juga dalam hal ntu memprioritaskan tentang batiniah atau keimanan kepada Allah, bagaimane persoalan hati, dan ketakwaannye. Dalam hal ntu, baik laki-laki ataupun perempuan, diperintahkannye ntu untuk memilih calon yang seiman juga berdasarkan pada nilai-nilai agama yang dipegang serta ketakwaannye.


Ada lagi makanan nyang asalnye dari Semarang, tapi lebih tepatnye ada di kota Kudus. Nama makanan ini tuh Jenang Kudus. Sekilas kalo kite liat jenang tuh mirip ama dodol garut, cuma emang dijualnye aje di Kudus, Jawa Tengah. Kalo soal pebuatan sih kayanye kaga jauh beda ama buat dodol Garut, ama dodol Betawi. Cuma nyang bedain tuh namanye aje, cuma menurut aye rasanye emang agak beda. Jenang ini nih kaga bikin eneg, trus makin gurih karna ada nyang ditambahin wijen. Cara ngemasnye juga unik, karna kudus terkenal ama produksi rokok, jadi dijualnye tuh di dalem kerdus trus ada bungkusan lagi nyang mirip rokok.


Ade banyak restoran cepet saji di Indonesia. Beberape dari entu restoran cepet saji, pasti terkenal bener. Kalo kata aye sih, elu pasti tau, apelagi kalo elu tinggalnye di kota-kota gedenye Indonesia. Intinye, banyak orang yang tinggal di Indonesia pasti tau entu restoran-restoran cepet saji saking bekennye. Nah aye sebutin ye, mulai dari KFC (Kentucky Fried Chicken), McD (McDonald’s), A&W,  BK (Burger King), Yoshinoya, Pizza Hut, HokBen (Hoka-Hoka Bento), dan laennye. Nah dari beberape yang aye sebutin, pasti elu tau semuanye atau minimal beberapenye kan? Selaen banyak gerai dan variasi menu makanan ataupun minumannye, harganye mereka bervariasi, jadi kagak cuma kalangan atas doang yang bisa ngongko dan ngebadog di entu tempat. Bahkan bocah-bocah sekolahan pun masih bisa. Apelagi entu restoran-restoran cepet saji fasilitasnye juga oke. Gimane kagak makin beken, mulai dari fasilitas, servis, harga, dan rasanye pun mereka bagus bener.


Banyak orang yang bilang notebook ama netbook itu sama. Padahal, dua-duanya itu laen. Notebook itu bentukan laptop yang beratnya bisa ampe 2 kilo, kalo netbook ini lebih kecitan lagi, ama enteng banget. Emang kagak jauh beda sih keliatannya, cuman netbook ini layarnya kecil, kisaran 9 inci, beratnya juga malahan kurang dari 1 kilo. Netbook ini mirip ama laptop yang udah diomongin sebelom-sebelomnya, kayak enteng buat dibawa-bawa, harganya juga kejangko. Netbook ini pertama kali dikenalin pas taun 2008. Pas waktu itu, netbook ini paling enteng dari jenis laptop yang laen. Nah, nama netbook ini diambil dari kata, “net” yang maksudnya internet ama “book” yang artinya book. Kegunaanya emang buat nyari info di internet ama pake aplikasi-aplikasi aja. Makanya, batrenya kagak tapi lama juga dibanding ama laptop yang laen. Jadi, orang yang gawean atawa keperluannya kagak terlalu berat, bisa pake netbook ini.


Salah satu suku yang berada dekat dengan Gunung Bromo ya ntu suku Tengger mempunyai acara adat atau sebuah ritual khusus yang rutin dilaksanakannye setiap tahun. Ritual ntu biasa disebut dengan Yadnya Kasada. Upacara Yadnya Kasada sendiri dilakukannye sebagai sarana untuk menyampaikannye rasa syukur. Upacara Yadnya Kasada dilakukannye dengan cara membuat tumpeng, dan membawa hasil bumi yang nantinye bakalan disajikan ke kawah puncak Gunung Bromo pada tiap bulan Kasada hari ke-14 menurut penanggalan Jawa. Selain ntu, kagak hanya sekadar masyarakat suku Tengger saja yang melaksanakannye ntu ritual. Namun, ritual ntu juga dibantu oleh pihak pemerintah dari Balai Besar Taman Nasional Bromo Tengger Semeru.


Gimane kehidupan bertetangga elu? Kalo aye sih baek-baek aje. Contohnye pas lebaran Idul Fitri kemaren. Pas mau puasa, salah satu tetangga aye ngasih parsel. Isi entu parsel banyak bener, ade aneka biskuit, ciki, permen, dan minuman. Terus pas udeh mau lebaran, tetangga aye yang satu lagi ngasih parsel. Isinye juga lumayan, ade jelly-gula, cokelat, dan laennye. Akhirnye, aye dan enyak udeh sepakat mau bikinin tetangga kite bolu buat pas malem sebelom lebaran. Nah pas paginye, enyak aye pun ke pasar dan belanja bahan-bahan buat bikin kue. Pas abis salat Maghrib, baru deh enyak aye bikin. Tapi sialnye, ternyata salah satu bahan buat bikim kuenye abis dan enyak aye kagak beli entu bahan karena nyangkanye masih ade. Akhirnye enyak aye tetep nyoba bikin tanpa entu bahan dan hasilnye tentu aje kurang enak, bentukannye juga kagak ngembang. Terus akhirnye aye ke mini market buat beli. Untungnye aje ade. Abis entu, enyak aye lanjut bikin deh. Akhirnye sekitar jam setengah sepuluhan, semua bolu meses entu pun jadi. Selesai bolunye ditaburin meses, keju, dimasukin ke kotak, dikasih pita, dan dimasukin ke tas. Abis entu, langsung babeh aye bagiin ke tetangga deh. Intinye kehidupan bertetangga aye baek bener deh.


Kalo kepengen olahraga jejingkrakan nyang teratur, kudu pake alat pendukung. Lompat tali enih udeh pasti butuh media tali buat ngejage irame ame keseimbangan badan. Ade dua pilihan, nih, Ncing, Ncang. Kalo pengen tali nyang mureh, bisa bangat bikin ndiri, dirangke dari karet-karet sayur nyang kagak kepake. Biasanye bocah-bocah bikin dua ampe tiga lapis biar kuat ntu tali kebanting-banting. Ato, kalo pengen nyang proper kek olahragawan propesional, bisa beli tali skipping nyang karang udeh dijual di mane-mane, bahkan ampe tempat potokopian pun ade. Tali skipping bahannye dari kaen, kawat, ato vinyl. Kalo masi nyoba-nyoba maen enih, baenye pilih nyang bahannye kaen biar kagak berat ame kagak sakit kalo kagak sengaja kena. Di ujung-ujung talinye ade pegangan nyang bahannye juge macem-macem. Disaranin, sih, nyang udeh dilapisin busa biar megangnye empuk, genggemnye bisa dicekel jadi kagak gampang jatoh, ame kagak licin kena keringet di telapak tangan. Kalo masi bingung mo pilih nyang bahannye ape, bisa bari tanya-tanya ke tukangnye, ye.


Elu punya game favorit? Aye punya. Pas kecil, adek sepupunye aye dibeliin nintendo buat die maen game. Aye pun kadang ikutan maen. Nah pas entu aye nyobain maen Super Mario Bros. Nah aye demen banget sama entu game. Tantangannye seru dan tiap kite berhasil lewatin semua tantangannye, kite naek level, dan entar tantangannye makin susah, tapi setting tempat dan tantangannye beda dari level sebelomnye, jadi entu semua bikin kagak bosenin dan malah bikin aye terpacu buat maen entu game dan naek level. Nah elu tau kagak, kalo beberape game entu ternyate ade manfaatnye? Maen game kayaknye emang buang-buang waktu. Tapi kayak yang aye bilang, maen game favoritnye aye entu dorong aye buat terus naek level dan kudu ngadepin beragam rintangan. Jadinye tiap aye mau naek level, kudu ngelewatin beragam rintangan, entu ternyate bisa latih kemampuan analisisnye aye! Nyok deh cari game favorit yang ade manfaatnye! Tapi kalo maenin game favoritnye elu walaupun ade manfaatnye, tetep kagak boleh keseringan dan maeninnye kalo udeh selesain semua kewajibannye elu ye!


Elu tau sejarah rumah adat Betawi? Rumah adat Betawi entu berkaitan erat sama keberadaan orang Betawi-nye. Namanye kota Jakarta di jaman dulu entu Batavia, nah dari entu kata muncul deh kata “Betawi”. Betawi entu baru ditemuin keberadaannye pas taon 1930, ya entu pas kolonial Belanda ngelakuin sensus penduduk. Betawi jadi etnis tersendiri di Indonesia pada masa itu. Mereka entu dikate sebagai etnis yang tinggal Batavia pas entu. Sebenernye, etnis Betawi entu gabungan dari penduduk beberape daerah, yang dulunye didatengin oleh pemerintah Belanda. Terus akhirnye, dari perkwinan antar entu suku di Batavia jadilah orang Betawi. Nah karena ade beberape suku di daerah Batavia, akhirnye saling ngelebur. Nah entu bisa diliat pade arsitektur bangunan rumah adat Betawi. Ade dua budaya yang ngelebur pade entu model rumah adat, ya entu budaya internasional dan lokal. Dari modelnye, bentuk rumah Betawi agak mirip sama rumah Joglo khas Jawa Tengah. Abis entu ade beberape ciri rumah panggung Sunda juga. Selanjutnye, budaya Internasional juga ikut tergabung di rumah adat Betawi. Ornamen dan hiasan yang dipake oleh orang Betawi, kayak pembuatan pintu dan jendela entu ngadopsi dari budaya luar negeri, misalnye Arab, Eropa, dan China.


Ade minuman nyang dijual di mane-mane, kemasan atopun nyang dibikin spontan di tempat makan. Kalo nenggak enih minuman, di mulut kecampur banyak rasa; pait, asem, manis, ame satu lagi rasa khasnye nyang meletup-letup. Iye, soda namanye. Minuman bersoda enih punye sensasi meleduk-leduk di mulut nyang jadi kedemenan banyak orang. Tapi, kagak sedikit juge orang nyang ngindarin minuman enih gegara malah bikin laklakan kering. Jadinye, ujung-ujungnye malah butuh minuman laen nyang kagak besoda biar rasa ausnye ilang. Minuman enih juge kagak bae diminum sering-sering, soalnye parah-parah bisa bikin diabetes, gagal ginjal, ngerusak gigi, obesitas, ame penyakit laennye. Paling deket ame sering kejadian, sih, bikin perut kembung. Malah jadi sendawa bae, bahaye.


Cara ngilangin stresnye Delvano entu macem-macem. Tergantung seberape stresnye die dan seberape banyak waktu ataupun budget yang die punya buat laksanain cara ilangin stresnye. Nah die entu kalo stresnye masih, ye ... stres harian karena tugas kuliah banyak, biasanye die entu masak pas di akhir pekan. Karena emang waktu yang die punya buat beli bahan bikin badogan dan waktu buat masak entu badogan emang cuma pass akhir pekan. Tapi kalo stresnye entu udeh numpuk, misalnye stresnye entu pas akhir taon dan kebetulan die ade waktu libur serta budget, die bakalan langsung gas liburan ke luar negeri, ya entu negeri favoritnye Jepang, atau seringnye sih sebates ke luar kota, ke kota-kota yang ade banyak wisata liburannye di Indonesia.


Jalan-jalan kemaren ke Tebet Eco Park aye ama keluarga milih naek busway. Dari rumah kite naik mobil babeg terus kite taro tuh diparkiran Ragunan. Kite sekelurga naek busway dari terminal busway ragunan, buat nyampe ke Tebet Eco Park kite mesti naik busway nomor 6B jurusan Monas via Semanggi. Kite turun di halte Gatot Subroto Jamsostek arah Barat trus jalan ke halte Gatot Subroto arah Timur. Kite bakal nyambung lagi tuh naik busway nomor 9 arah Pluit-Pinang Ranti, trus tinggal lewatin 4 halte trus abis itu berenti di halte Tebet Eco Park II arah Timur, trus tinggal jalan sekitar 5 menit abis itu nyampe dah.


Pêrèntah nyayangin sêsamè makhluk Allah adalah suatu kêniscayèan. Islam adalah agamè nyang mengajarin kasih sayang kêpadè sêsamè umat tanpè ngêbèda-bèdain warnè kulit, suku, bahasè, status sosial, amè sêbagènyè. Lêbih dari ntu, Islam kagak tibang nganjurin kasih sayang kêpadè sêsamè umat manusiè, bahkan Islam jugè ngajarin kêpadè umatnyè buat nêbarin kasih sayang kêpadè sêmuè makhluk nyang adè di bumi. Kasih sayang êni jugèlah nyang sêlalu diajarin Rasulullah kêpadè umatnyè. Rahmat Allah kêpadè makhluk amatlah lêga. Kagak tibang buat manusiè, tapi jugè tumbuhan, hèwan, amè isi sêmêstè laènnyè. Mangkè, udèh ngêjdi kêwajiban bagi manusiè buat saling nyayangin amè ngasihin kêpadè sêmuè ciptèan Allah Swt.


Aye pernah ngerasain juga, kalo sholat teraweh tuh rasanye lama banget, jadi pura-pura kencing biar bisa maen di luar. Nah, kalo udeh di luar aye maen tuh ama temen-temen. Pas sholat udah mau kelar, aye balik lagi tuh trus ngikutin pas udeh mau kelar. Girang tuh kalo kaga ketauan maen gitu, cuma pernah ampe lupa waktu, trus ampe di rumah abis dah Nyak mencak-mencak. Sebenernye kesel dulu ngapa ampe dimarahin sebegitunye, cuma pas gede malu juga pernah bandel begitu. Ngerasain juga dah pas punya anak, trus kalo kaga bisa diem kite suka kesel, sebenernye wajar cuma jangan ampe keterlaluan tuh marahnye.


Di èra digitalisasi kayak karang, bisnis daring mangkin ngêjanjiin kêuntungan. Bukan tibang buat pêngusahè nyang ngêmilikin modal gêdé, tapi jugè buat orang nyang kagak ngêmilikin modal acan. Iyè, êlu bisè jualan daring mêski êlu kagak ngêmilikin modal. Sêbab, di lokapasar, êlu têtêp bisè ngêjual produk, mêski êlu sêbênêrnyè kagak ngêmilikin produk ntu alias dropshipper. Karna carè gawè nyang sêdêrhanè ênilah cukup banyak orang têrtarik buat ngêjadi dropshipper. Bukan rahasiè lagi, ngêlolè bisnis kagaklah gampang. Kabar baèknyè, ngêjalanin bisnis dropship kagak kudu ngêbangun sistim bisnis nyang rumit. Asalkan êlu bisè ngêmilih rêkan bisnis nyang têpat dêngan sistim nyang udèh berjalan, bisnis dropship cêndêrung bêkêmbang. Kêlêbihan laèn ngêjalanin bisnis dropship adalah êlu lêluasè ngêjual bêragêm produk. Êlu bisè ajè ngêjual produk pêrlêngkêpan orok ampè produk èlèktronik. Sêmuè produk tinggal êlu pajang di toko daring punyèlu.


Smart watch ntu merupakan alat yang memiliki seabrek manfaat, dan memiliki fungsionalitas yang lebih besar, dan patut dimaksimalkannye oleh penggunanye agar jam tangan satu ntu menjadi benar-benar 'pintar' saat digunakannye, ya ntu di antaranye, smartwatch ntu manfaat yang dapat digunakannye ntu adalah sleep monitor, ntu berguna banget bakal tidur menjadi lebih teratur. Smartwatch kini telah dilengkapi oleh fitur sleep monitor untuk menunjukkan tracker yang mengidentifikasi perbedaan dari tahapan tidur, dan mengatur serta mencatat pola tidur. Sehingga nantinye pada aplikasi, akan diberikan data rangkuman lengkap serta solusi agar dapat mencapai pola tidur yang dibutuhkan oleh pengguna masing-masing. Dengan mobilitas tinggi, penggunaan smartphone pasti harus sering di charge setiap hari. Namun, jika kite menggunakan smartwatch, secara kagak langsung juga menghemat penggunaan battery smartphone. Hal ntu karena sebagian fungsinye, bisa kite lakukan melalui pergelangan tangan seperti contohnye membaca notifikasi, mengangkat telepon, dan lainnye.


Katanye kegiatan wirausaha entu umumnye dilakuin oleh orang yang pengen nyoba keuntungannye pade kegiatan bisnis pas die udeh capek kerja di suatu korporasi atau malah karena entu orang udeh capek buat nyari kerja, tapi tetep kagak diterima di mane pun. Aktivitas bisnis entu kayak penopang pertumbuhannye ekonomi. Wirausahawan entu pelaku usaha, khususnye kegiatan yang bisa nambah nilai suatu produk maupun jasa lewat kreativitas, transformasi, inovasi dan sensitivitas pade lingkungannye. Entu wirausahawan punya buat pertumbuhan ekonomi dengan ngenalin produk, teknologi, dan layanan inovatif. Entu wirausaha juga ngasih kesempatan lapangan kerja baru buat bantu perekonomian dan caranye entu ningkatin pendapatan nasional. Entu die tentang wirausaha.


Kalo kite mau nonton dengan tertib, biasanye ad aturan-aturan nyang perlu dipatuhin buat masuk ke dalem stadion. Pertama, jangan ampe kite kaga bawa senjata tajam karna kaga ada untungnye juga nawa senjata tajem, ditangkep malah iya. Kedua, kaga usah bawa minuman berakohol, soalnye kalo mau mabok di dalem stadion nanti jadi rusuh, tapu biasanya di periksain si minuman nyang di bawa. Terus, jangan bawa botol minum plastik, biasanya bakal di sita karna nyampah pasti ujung-ujungnye. Abis itu, kalo bisa mah jangan bawa anak terlalu kecil atau orang tua karna menurut aye stadion tuh kaga cocok dah biat bayi ama lansia.


aku membeli angklung untuk bisa diajarkan kepada anak asuhku di Komunitas Circle of Hapinnes. Aku ingin mereka bisa memainkan angklung dan mendapat banyak manfaat dari bermain angklung. Memang benar mereka baru pertama kali melihat angklung dalam wujud aslinya dan baru pertama kali belajar angklung. Sehingga mereka begitu gembira dan suka banget dengan alat musik ini. Walau banyak yang masih salah cara menggoyangkanya, tapi tak mengapa lantaran beberapa lagu sudah bisa mereka mainkan. Dan wajah gembira selalu terpancar dari wajah mereka, dari antusias sampai rasa penasaran. Makna memainkan angklung kalau kita main sendiri itu tak akan menjadikan musik  yang asyik tapi bila dimainkan bersama akan menghasilkan musik yang enak didengar sehingga angklung mengajarkan kita makna kebersamaan, kerja sama, tidak egois sehingga menghasilkan keserasian dalam nada sehingga menjadi permainan angklung yang harmonis dan indah.


Tiap hari, aye ngelaksanain kegiatan rutin kegamaannye aye, ya entu salat 5 waktu. Pertama pas Subuh, ya entu pas awal pagi dan hari masih gelap. Buat salat Subuh, aye biasanye bangun jam 5-an. Abis entu kadang aye tidur lagi sampe jam 7 atau 8-an buat kuliah, ngerjain skripsi, ataupun kegiatan laennye. Abis entu pas siang dan hari udeh bener-bener terang sekitar jam 12-an, aye salat selanjutnye, ya entu salat Zuhur. Selanjutnye pas sore, aye salat Ashar. Nah pas hari udeh mulai gelap, entu waktunye aye buat salat Maghrib. Nah pas malem sekitar jam 7-an lewat, aye salat wajib yang terakhir buat entu hari, ya entu salat Isya. Entu die kegiatan rutin kegamaan aye tiap harinye. Jadi di tiap harinye, ade solat 5 waktu.


Islam sebagai agamanye mayoritas orang di Indonesia, pastinye orang-orang Islam butuh tempat atau rumah ibadah kan? Nah, rumah ibadah orang Islam entu namanye masjid. Selaen buat beribadah, masjid juga dijadiin tempat bermusyawarah orang Islam untuk mecahin masah yang ade di masyarakat. Masjid juga berfungsi sebagai tempat buat belajar buat ningkatin kecerdasan dan ilmu pengetahuan orang Islam. Selaen entu, masjid juga digunain buat perayaan hari besar, membimbing, tempat konsultasi, dan laen sebagainye. Bahkan katenye, dalam sejarah Islam, masjid entu punya peranan penting dalam aktivitas sosial masyarakat hingga kemiliteran. Jadinye sampe sekarang, masjid entu kagak cuma buat salat aje, tapi buat ceramah, buat belajar agama Islam, musyawarah, dan laennye.


Fleksibilitas dalam berbelanja ntu yang dioptimalkan kebanyakan konsumen pada strategi jualan online di marketplace. Pasalnye, kalau ntu hal kagak sampai membuat konsumen mengeluhkan pengalaman berbelanja, peluang mendapatkan profit besar akan menurun dan reputasi bisnis pun memburuk. Tersedianya promo yang beragam, seperti Voucher, flash sale, kupon, dan ongkos kirim gratis adalah beberape promo yang sering dijumpai saat kite belanja di marketplace. Meski hanya diberikan sesekali, konsumen tetap setia menunggu, bahkan rela begadang saat promo hanya berlangsung tengah malam. Promo juga yang dapat kite manfaatkan dalam strategi jualan online di marketplace. Selain ntu mudah menjangkau konsumen, konversi penjualan juga akan ikut meningkat. Hanya aje, kite juga harus menjaganye agar kagak mendadak turun.


Dulu, wayah ayè SD, bêsêpèdah adalah aktipitas nyang paling ayè dêmênin. Bêgono duduk di atas sadêl dan mulè ngayuh, ayè sêolèh ngêrasè jadi orang nyng paling girang sêduniè. Mênurut Ikatan Doktêr Anak Indonèsia (IDAI), orang tua bisè ngajarin bocah buat ngayuh sêpèdahnyè dèwèk mulè dari usiè tigè ampè ênêm taun. Wayah usiè ênih, kêmampuan motorik kasar bocah udèh lêbih cakêp dan bocah jugè sêcarè psikologis lagi rêsêp-rêsêpnyè bêrmaèn amè têmên-têmên sêpantarannyè di luar rumèh. Sêpèdah jugè bisè dijadiin sêbagè alat stimulasi buat ngêrangsang kêtangkêsan pada bocah usiè sêkola. Karang ênih kitè sêbagè orang dèwasè bisè lêbih ngêrasè aman wayah bêsêpèdah karna udèh adè sêjumlèh jalur khusus sêpèdah di jalan rayè.


Tokoh adat biasanye punya peran nyang penting kalo lagi ada acara-acara penting. Salah satu contohnye, dalem tradisi sedekah gunung nyang dilakuin orang-orang kampung di sekitaran gunung Merapi. Tradisi itu biasanye dilakuin pas 1 Muharram. Nah biasanye tuh tokoh adat punya peran jadi pemandu jalannye acara itu. Pas acara ini tuh tokoh adat bakalan nyanyiin kindung atau nyanyian yang acaranye tuh disebut ujub Merapi. Trus tokoh adat juga bakalan baca-baca doa sebelom berangkatin sesajen. Biasanye semua warga yang ikut dalem persembahan ini tuh bakalan ngikutin semua perintah tokoh adat, karena tokoh adat di sini punya peran jadi kunci dari keberlangsungan acara.


Mabês Polri ngêmintè sêluruh jajaran Polda nyiagèin tim Search and Rescue (SAR) di wilayahnyè pêranti ngantisipasi kêmungkinan cuacè buruk ampè Januari 2023 ngêdatêng. Hal ntu disampèin langsung olèh Wakapolri Komjên Gatot Eddy Pramono dalêm rapat barêng parè Kêpalè Satuan Wilayah (Kasatwil). Diè ngêwanti-wanti sêluruh jajaran buat ngêmitigasi potènsi bêncanè alam nyang bisè têrjadi. Wayah analisis amè èpaluasi dêngan sêluruh Polda amè Polrês jajaran, Wakapolri udèh ngarahin buat nyiapin pasukan SAR amè saranè prasaranè pêranti ngadêpin situasi kontingènsi bêncanè alam. Wakapolri sêcarè khusus jugè udèh mêrèntahin Kasatwil buat ngêmêtèin daèrah-daèrah rawan amè nyiapin rêncanè kalo têrjadinyè bêncanè di wilayah ntu. Mabês Polri jugè udèh nyiagèin pêrsonèl nyang bakal dikêrahin sêbagè bantuan buat ngatasin gangguan bêncanè alam.


Kota Padang merupakan salah satu kota yang terkenal akan kulinernye. Jika berkunjung, inilah rekomendasi oleh-oleh khas Padang yang wajib Anda bawa pulang. Kagak hanya keindahan alam, dan rumah adatnye, Padang juga terkenal dengan aneka kuliner dan oleh-oleh khasnye yang rugi jika terlewatkan. Buah tangan tersebut sangat bervariatif mulai dari cemilan, makanan, barang unik, kue yang sedang hitz, maupun souvenir. Masalah ganyeman, tanah Minangkabau ntu udeh kagak diragukan lagi rasanye. Sungguh sayang jika kita kagak membawakannye cita rasa khas Sumatera Barat ntu untuk orang tercinta kita di kampung halaman. Terlebih, di masa sekarang ini aneka makanan khas tersebut telah dikemas sedemikian rupa sehingga mudah dijadikan oleh-oleh bagi para pengunjung dari luar daerah. Sebelum berangkat ke Padang, ada baiknye anda ketahui dulu buah tangan ape aje yang wajib dibeli. Untuk menemani ngopi sore di rumah, ganyeman yang satu ntu sangat cocok untuk dijadikannye buah tangan. Bahan dasar keripik Sanjai adalah singkong. Ada tiga varian rasa keripik Sinjai yaitu tawar, asin, dan balado. Bagi pecinta pedas, varian balado sangat recommended. Nama Sanjai pada camilan ntu berasal dari nama daerah tempat camilan ini diproduksi, yaitu Desa Manggis Gantiang Sanjai. Harga dari keripik ntu sendiri cukup bervariatif sesuai dengan ukuran dan rasa yang dipilih. Anda bisa menyesuaikan dengan jumlah sanak saudara juga selera keluarga di rumah agar bisa ikut menikmati cita rasa keripik ini.


Kagak gampang èmang ngêjalanin hubungan jarak jauh, tapi bukan bêarti kagak mungkin buat dijalanin. Bêrikut adalah pêrsiapan nyang bisè êlu lakuin buat ngêjalanin hubungan jarak jauh. Êlu amè diè bisè têtêp saling ngêlibatin diri masing-masing dalêm kêsêarian. Wayah bêtukêr pêsên bisè saling ngirim poto hal nyang lagi dilakuin wayah ntu. Sêlanjutnyè, sêbisè mungkin lowongin waktu buat kongko. Sêkagaknyè dêngan saling kongko, ada prosès buat bisè ngêbangun komunikasi nyang lêbih sèhat sêiring waktu bêjalan. Lalu, cobè buat lêbih kêbukè dalêm nyampèin kêrèpotan amè aktipitas nyang dilakuin sêari-ari sêhinggè bisè têtêp saling ngêrti amè mahamin kêrèpotan masing-masing. Bêrikutnyè, jagè rasè saling pêrcayè. Tanpè rasè saling pêrcayè rasènyè sulit buat ngêjagè kêutuhan hubungan jarak jauh.


Ari enih, ari pertame Doel jadi anak SMA! Doel girang bangat, soalnye kate kabar burung, sih, sekola SMA, tuh, masa-masa paling antep selame idup. Walopun kagak tau ntu burung siape nyang kasi kabar, Doel tetep percaye. Langkahnye ringan bangat ampe kelas. Terus, berhubung masi ari-ari awal, jadi kagak belajar dulu, tapi senior-senior di sekolahnye ngasi arahan soal ape aje nyang ade di sekolah enih. Nyang paling narik peratian Doel, waktu seniornye ngebahas soal ekskul. Disebutin, tuh, atu-atu ade ekskul ape bae di kolaan ntu. Begitu seniornye nyebut ekskul basket, terus nerangin soal isiannye, Doel langsung kepengen. "Ente pade kalo kepengen tinggi, kepengen badan sehat, bugar, jadi lirikan wedon ame lanang di kolaan, bisa bangat masuk ekskul basket enih," kate seniornye ke anak-anak kelas Doel. "Kite kagak butuh nyang udeh jago, kite butuh nyang mau belajar teknik maen basket dengan bae dan bener." Lanjutnye. Udeh gitu, enih senior ngasi jaminan juga kalo nyang ngelatih mereka ntu pemaen basket nyang udeh cukup propesional, jadi kagak perlu kekirig bakal jadi pebasket abal-abal. Ekskul basket, jaya jaya jaya! Doel kesemsem.


Èmang buat jadi muslim nyang bahagiè dalam idupnyè lantaran kêsêlamêtan nyang dipêrolèh dari Allah adalah sêsuatu nyang bêrat, tapi kalo dirênungin amè akal pikiran nyang sèhat, sêbagè hamba Allah nyang kudu bêrbakti kêpadè jat nyang nyiptèinnyè, udèh sêkudunyè ngêjè dirinyè ngêjadi muslim nyang baèk, tangguh imannyè, gêtol bêribadèh, sêrtè kagak gampang kêgêlincir amè godèan hawa napsu sètan. Kalo kitè bêkêlakuan baèk, bêtakwa, taat ngêlaksanèin pêrintèh-Nyè, mangkè justru nikmat-nikmat nyang udèh dikasih Allah mangkin bêtambèh lêbih banyak lagi. Nyok, kitè bêrdoa kêpadè Allah, sêmogè kitè têtêp dikasih kêkuatan lahir amè batin, têrutamè dalêm ngêmban amanèh sêbagè muslim nyang mao têtêp bêradè di jalan nyang lurus amè dirèdoin Allah Swt.


Berhutang memang kagak selamanye buruk. Terlebih jika hutang ntu tersebut termasuk ke dalam golongan utang produktif seperti modal usaha. Namun, jika kite ntu harus berhutang karena uang bulanan habis di tengah-tengah jalan atau tiba-tiba mengalami pencurian, hal ntu tersebut tentunye bakalannye sangat merepotkan. Sebab, memiliki hutang bakalannye sangat mempengaruhi kondisi pos keuangan bulanan kite. Bakalannye ntu menjadi beban baru yang perlu kite selesaikan, dan mengganggu pos pengeluaran. Alhasil, tiap bulannye kite bakalannye akan dibuat pusing untuk mengalokasikan sejumlah dana demi membayar hutang. Setiap individu memiliki besaran dana darurat yang berbeda. Hal ntu bergantung pada kebutuhan bulanan dan ada atau tidaknye tanggungan.


Kita bahas faedah laennya kalo kita olahraga lari. Ngerutinin lari paling kagak seminggu sekali itu bisa nurunin resiko mati gara-gara keserang kanker. Peneliti nyaraninnya buat lari dalem seminggu itu 50 menit. Faedah rajin lari yang laen, bisa nyegah kita keserang penyakit-penyakit yang parah. Ini berubungan ama jantung juga. Rajin olahraga lari ini bisa nyegah dari penyakit setruk, diabetes, ama darah tinggi. Faedah yang ketiga ini kagak berubungan ama penyakit, tapi lari bisa najemin fungsi otak. Kalo orang yang rajin lari, nanti pas tuanya kagak gampang pikun. Selaen nyehatin otak, lari juga bikin suasana ati kita jadi enak. Ada hormon yang kebangun pas kita abis lari. Hormon ini yang ngebangkitin perasaan yang cakep. Jadi, ayo kita rutin buat lari.


Buat aye nyang dulu demen banget buat olahraga teryata penting banget tuh khasiatnye. Aye sekarang tuh bener-bener ngerasain perbedaan dari nyang sering olahraga ama nyang sekarang sebulan aja bisa diitung ama jari. Dulu mah boro-boro ada lemak di dalem tubuh, di luar tubuh aje kaga keliatan tuh punya lemak apa kaga. Udah gitu bentuk tubuh kite tuh jadi proposional, jadi kenceng juga badan. Nah, pas abis ngelahirin, ya otomatis udeh jarang banget tuh olahraga.Baru 2 bulan kelar lahiran trus kaga rutin olahraga, badan rasanye tuh kendor. Semua badan dah rasanye udeh susah dibuat aktifitas. Tapi untungnye masih dalem batas nyang wajar karna badan aye tuh kaga meledung dari ukuran aslinya.